"क्लिक2प्रोटेक्ट हेल्थ | एचडीएफसी लाइफ"\nक्लिक2प्रोटेक्ट हेल्थ\nUIN No: 101Y115V03\n587 लोगों ने देखा\nएचडीएफसी लाइफ और एचडीएफसी अर्गो हेल्थ इंश्योरेंस लिमिटेड ने आपको हेल्थ और लाइफ इंश्योरेंस दोनों का फायदा देने के लिए एक व्यापक और किफायती पॉलिसी पेश की है, जिसका नाम है क्लिक2प्रोटेक्ट हेल्थ। यह पॉलिसी आपको और आपके परिवार को आत्मनिर्भर बनाती है, ताकि आप गर्व से सिर उठाकर जी सकें।\nब्रोशर डाउनलोड करें प्रीमियम कैलकुलेट करें\nआपको इस प्लान की जरूरत क्यों है?\nखरीदने में आसानी- अलग-अलग बीमा कंपनियों से खरीदने की जरूरत नहीं\nदोनों कंपनियों की 600 से अधिक शाखाओं में सर्विस टच पॉइंट्स\nक्लिक2प्रोटेक्ट हेल्थ खरीदने पर कुल प्रीमियम पर 5% की छूट*\nएकमात्र प्लान जो आयकर अधिनियम, 1961 के सेक्शन 80C, 80D और 10D के तहत टैक्स छूट प्रदान करता है\nइस पॉलिसी को खरीदने के लिए ग्राहक को मात्र एक चेक और एक दस्तावेज जमा करने के साथ एक चिकित्सकीय कराने की जरूरत पड़ती है\n*5% की छूट, लाइफ और हेल्थ दोनों के सालाना प्रीमियम भुगतान पर मिलेगी। दोनों में से कोई एक उत्पाद खरीदने पर ग्राहक को छूट का फायदा नहीं मिलेगा\nअन्वेषण- एचडीएफसी लाइफ क्लिक2प्रोटेक्ट हेल्थ\nकिफायती कीमत पर आपको और आपके परिवार को वित्तीय सुरक्षा प्रदान करता है\nअपनी इच्छा से आप9प्लान ऑप्शन में से कोई भी चुन सकते हैं\nदुर्घटना में विकलांग होने पर आपको किसी भी ऑप्शन में प्रीमियम भरने की जरूरत नहीं होती। वहीं, गंभीर बीमारी से पीड़ित होने की स्थिति में आपको 3D लाइफ और 3D लाइफ लॉन्ग प्रोटेक्शन ऑप्शन में प्रीमियम भरने की जरूरत नहीं होती।\nलाइफलॉन्ग प्रोटेक्शन प्लान के जरिए खुद को जीवनभर के लिए सुरक्षित करें\nपॉलिसी और प्रीमियम भुगतान अवधि चुनने की सुविधा\nलाइफ स्टेज प्रोटेक्शन एक ऐसा फीचर है, जिसमें आपको बड़े इंश्योरेंस कवर का फायदा मिलता है, वह भी बिना किसी मेडिकल जांच के\nटॉप-अप ऑप्शन के जरिए हर साल इंश्योरेंस कवर बढ़ाने की सुविधा\nमहिला ग्राहकों के लिए विशेष प्रीमियम दरें\nतंबाकू सेवन न करने वाले ग्राहकों के लिए प्रीमियम की आकर्षक दरें\nटैक्स नियमों के तहत सेक्शन 80C और 10 (10D) के तहत टैक्स लाभ**\n**सबसे ऊंचे टैक्स स्लैब में लाइफ इंश्योरेंस प्लान पर सेक्शन 80C के तहत 46,350 रुपये का टैक्स लाभ और हेल्थ इंश्योरेंस प्लान पर सेक्शन 80D के तहत 16,995 रुपये का टैक्स लाभ। सेक्शन 80CCE के मुताबिक सेक्शन 80C, 80CCC और 80CCD(1) के तहत कुल टैक्स लाभ 1,50,000 रुपये से अधिक नहीं हो सकता। उपरोक्त टैक्स लाभ, टैक्स नियमों में बदलाव के अधीन है। यह गणना केवल दर्शाने के लिए है और यह मौजूदा टैक्स नियमों पर आधारित है। उपरोक्त आंकड़ों की गणना सबसे ऊंचे टैक्स ब्रैकेट में आने वाले वेतनभोगी कर्मचारी के लिए की गई है। अपनी टैक्स देनदारी की सही-सही गणना के लिए कृपया अपने टैक्स सलाहकार से संपर्क करें।\nरिस्टोर बेनिफिट- यह एक अनोखा लाभ है, जिसमें अगर आप बेसिक सम इंश्योर्ड का फायदा उठा लेते हैं तो बेसिक सम इंश्योर्ड पुन: बहाल हो जाता है\nमल्टीप्लायर बेनिफिट- हर क्लेम-फ्री वर्ष के लिए हम आपके हम आपके बेसिक सम एश्योर्ड को 50% से बढ़ाएंगे और उसे बेसिक सम एश्योर्ड के 100% तक ले जाएंगे।\nस्टे एक्विट बेनिफिट- अब स्वस्थ रहें और अपने रिन्युअल प्रीमियम पर 8% तक की छूट पाएं।\nप्रीवेन्टिव हेल्थ चेकअप- क्लेम स्टेटस के बावजूद रिन्युअल के दौरान यह पॉलिसी अपने प्रीवेन्टिव हेल्थ चेकअप बेनिफिट के जरिए आपको अपने स्वास्थ्य की निगरानी करने में मदद करती है।\nलाइफलॉन्ग रिन्युअल- आप अपनी पॉलिसी को अपने पूरे जीवनकाल तक रिन्यु करा सकते हैं और जीवनभर के लिए कवर रह सकते हैं।\nरूम रेंट पर कोई सब-लिमिट नहीं- इस हेल्थ प्लान में आपको हॉस्पिटल में आपकी पसंद का कमरा और इलाज मिलता है, वह भी बिना किसी परेशानी के।\nकैशलेस ट्रांजैक्शन- इस पॉलिसी में आप 830 से अधिक शहरों में 4500 से अधिक नेटवर्क हॉस्पिटल में कैशलेस आधार पर इलाज करा सकते हैं।\nजगह आधारित कोई सब-लिमिट नहीं- आप पॉलिसी चाहे देश के किसी भी हिस्से में खरीदें, कहीं भी किसी भी हॉस्पिटल में इलाज करवा सकते हैं, वह भी बिना किसी अतिरिक्त को पेमेंट या सब-लिमिट के।\nक्लेम आधारित कोई लोडिंग नहीं- हम आपके रिन्युअल प्रीमियम पर कभी लोडिंग चार्ज नहीं करेंगे।\nतेज़ प्रक्रियाएं- आपको क्लेम प्री-ऑथराइजेशन के बारे में चिंता करने की जरूरत नहीं है, क्योंकि 90% प्री-ऑथराइजेशन2घंटे के भीतर कर दिया जाता है।\nदावों का तुरंत निपटान- जहां तक दावों का निपटान करने की बात है तो हम इंश्योरेंस इंडस्ट्री में हर सही क्लेम को सबसे तेजी से निपटाने वाली कंपनियों में से एक हैं।\nआसान अपग्रेड विकल्प- यह हेल्थ प्लान ईजी अपग्रेड विकल्प के साथ आता है। अपनी पॉलिसी को रिन्यु कराते वक्त आप अपने कवर को अगले स्लैब में अपग्रेड करा सकते हैं।\nआयकर अधिनियम* के सेक्शन 80D के तहत आप प्रीमियम अमाउंट पर टैक्स लाभ का फायदा उठा सकते हैं।\n*टैक्स लाभ समय-समय पर टैक्स नियमों में होने वाले बदलावों के अधीन है।\nबेनिफिट ऑन एक्सिडेंटल ऐंड टोटल परमानेंट डिसेबिलिटी (ATPD)\nक्रिटिकल इलनेस बेनिफिट\nडेथ बेनिफिट, मृत्यु पर मिलने वाला सम एश्योर्ड और भविष्य में होने वाले तमाम मासिक आय की सीरिज के योग के बराबर (केवल इनकम रिप्लेसमेंट ऑप्शन के लिए मान्य) होगा।\nमृत्य होने पर मिलने वाले सम एश्योर्ड को इस तरह पारिभाषित करते हैं:\na. एकल भुगतान पॉलिसी के लिए सर्वाधिक होगा:\n• एकल प्रीमियम का 125%\n• 'पॉलिसी परिपक्व होने पर गारंटीशुदा सम एश्योर्ड'\n• मृत्यु होने पर 'सुनिश्चित अमाउंट एश्योर्ड' मिलेगा\nb. नियमित भुगतान और सीमित भुगतान पॉलिसी के लिए सर्वाधिक होगा:\n• $सालभर के कुल प्रीमियम का 10 गुना\n• ^कुल प्रीमियम भुगतान का 105%\n• मृत्यु होने पर 'सुनिश्चित अमाउंट एश्योर्ड\n$सालभर का कुल प्रीमियम पॉलिसीधारक द्वारा एक साल में भुगतान किए गए कुल प्रीमियम के बराबर होगा, जिसमें अंडरराइटिंग एक्सट्रा प्रीमियम, मोडल प्रीमियम के लिए लोडिंग, सर्विस टैक्स और उपकर शामिल नहीं होगा।\n^कुल प्रीमियम भुगतान = सालभर का कुल प्रीमियम x सीमित और नियमित भुगतान पॉलिसी के लिए जितने साल तक प्रीमियम का भुगतान किया गया या एकल भुगतान पॉलिसी के लिए कुल एकल प्रीमियम\nऐसे मामले में पॉलिसीधारक को एक्सीलीरेटेड डेथ बेनिफिट का फायदा मिलेगा और पॉलिसी समाप्त हो जाएगी। यह बेनिफिट सभी प्लान ऑप्शन के लिए उपलब्ध है।\nइस बेनिफिट के तहत बकाया प्रीमियम माफ कर दिया जाएगा और पॉलिसी समाप्त हो जाएगी। यह लाभ भी सभी प्लान ऑप्शन के लिए उपलब्ध है।\nअगर पॉलिसीधारक 34 गंभीर बीमारियों में से किसी एक से भी ग्रस्त होता है तो बकाया प्रीमियम माफ कर दिया जाएगा। यह लाभ केवल 3डी लाइफ और 3डी लाइफ लॉन्ग प्रोटेक्शन ऑप्शन में उपलब्ध है।\nएक्सिडेंटल डेथ बेनिफिट\nलाइफ स्टेज प्रोटेक्शन\nपॉलिसीधारक की दुर्घटना में मृत्यु होने पर डेथ बेनिफिट के साथ-साथ एक एक्सट्रा लाइफ सम एश्योर्ड का भुगतान किया जाता है। यह लाभ एक्सट्रा लाइफ और एक्सट्रा लाइफ इनकम ऑप्शन में उपलब्ध है।\nअगर पॉलिसीधारक पॉलिसी अवधि तक जीवित रहता है तो उसके द्वारा भुगतान किया गया तमाम प्रीमियम उसे वापस मिल जाता है। यह लाभ केवल रिटर्न ऑफ प्रीमियम ऑप्शन में उपलब्ध है।\nइसके तहत, जीवन की निम्नलिखित खास परिस्थितियों में पॉलिसीधारक को बिना किसी अंडरराइटिंग के बेसिक सम एश्योर्ड को बढ़ाने का विकल्प मिलता है:\nशादी: सम एश्योर्ड का 50% (अधिकतम 25 लाख रुपये बढ़ा सकते हैं)\nपहली संतान का जन्म: सम एश्योर्ड का 25% (अधिकतम 25 लाख रुपये बढ़ा सकते हैं)\nदूसरी संतान का जन्म: सम एश्योर्ड का 25% (अधिकतम 25 लाख रुपये बढ़ा सकते हैं)\nयह विकल्प सभी प्लान ऑप्शन में उपलब्ध है और यह बोर्ड अप्रूव्ड अंडरराइटिंग पॉलिसी (बीएयूपी) के अधीन है।\nइस ऑप्शन में आप पॉलिसी के पहले साल के बाद अपने कवर को सुनियोजित तरीके से बढ़ाने का विकल्प चुन सकते हैं।\nयह विकल्प सभी प्लान के लिए उपलब्ध है और इसे आपको पॉलिसी लेते वक्त चुनना होगा। यह बोर्ड अप्रूव्ड अंडरराइटिंग पॉलिसी (बीएयूपी) के अधीन है।\nहेल्थ पॉलिसी के तहत डेथ बेनिफिट उपलब्ध नहीं है।\nअगर पॉलिसी अवधि में आप अपने पूरे बेसिक सम एश्योर्ड का फायदा उठा लेते हैं तो रिस्टोर बेनिफिट की अनोखी सुविधा के तहत आपका बेसिक सम एश्योर्ड फिर से स्वत: बहाल हो जाता है।\nऑप्टिमा रिस्टोर पॉलिसी रिन्युअल के समय प्रीवेंटिव हेल्थ चेक अप की सुविधा प्रदान करता है, जिससे आपको अपने स्वास्थ्य पर निगरानी रखने में मदद करती है।5लाख रुपये के सम एश्योर्ड पर आपको2साल में एक बार और 10 लाख रुपये और उससे अधिक के सम एश्योर्ड पर हर साल हेल्थ चेकअप का फायदा मिलता है।\nक्रिटिकल अडवांटेज राइडर\nरिस्टोर बेनिफिट, नेवर बिफोर रिन्युअल इन्सेंटिव के साथ भी आता है। अगर आपका कोई क्लेम फ्री वर्ष है तो हम आपके बेसिक सम एश्योर्ड को नो क्लेम बोनस के रूप में 50% बढ़ा देंगे। अगर आप दूसरे साल भी कोई क्लेम नहीं करते हैं तो हम आपके बेसिक सम एश्योर्ड को नो क्लेम बोनस के रूप में दोगुना कर देंगे। मतलब बेसिक सम एश्योर्ड का 100%\nआप हमारे नेटवर्क सेंटर पर खुद को वर्ल्डवाइड कवर करने का विकल्प चुन सकते हैं। इस राइडर के जरिए दुनिया के किसी भी हिस्से में आठ प्रमुख बीमारियों (कैंसर, कोरोनरी अर्टरी बाइपास सर्जरी, हार्ट वॉल्व रिप्लेसमेंट/रिपेयर, न्यूरोसर्जरी, लाइव डोनर ऑर्गन ट्रांसप्लांट, बोन मैरो ट्रांसप्लांट, पल्मोनरी आर्टरी ग्राफ्ट सर्जरी और एओरटा ग्राफ्ट सर्जरी) का इलाज कराने कराने का खर्च कवर होता है। यह राइडर आपको न सिर्फ दुनिया की सबसे बेहतरीन चिकित्सा सुविधा का लाभ उठाने की आजादी देता है, बल्कि इलाज के लिए पॉलिसीधारक और उसके परिजन के विदेश यात्रा, रहने पर आया खर्च, सेकेंड ओपीनियन और पोस्ट हॉस्पिटलाइजेशन खर्चों को भी इंश्योरेंस कंपनी ही वहन करती है।\nइस पॉलिसी में पोर्टेबिलिटी बेहद सहूलियतभरी है, ताकि अगर आपने किसी और हेल्थ इंश्योरेंस कंपनी की हेल्थ इंश्योरेंस पॉलिसी ले रखी है तो आप अपने तमाम अर्जित बेनिफिट्स के साथ अपोलो म्यूनिख में ट्रांसफर हो सकते हैं और पॉलिसी के तमाम अविश्वसनीय बेनिफिट का फायदा उठा सकते हैं। पोर्टेबिलिटी केवल पॉलिसी के हेल्थ सेक्शन पर ही लागू होता है और यह प्रोटेक्शन सेक्शन पर लागू नहीं होता।\nयोग्यता मानदंड लाइफ ऑप्शन 3डी लाइफ ऑप्शन, एक्सट्रा लाइफ ऑप्शन, इनकम ऑप्शन, एक्सट्रा लाइफ इनकम ऑप्शन इनकम रिप्लेसमेंट ऑप्शन, रिटर्न ऑफ प्रीमियम ऑप्शन लाइफ लॉन्ग प्रोटेक्शन ऑप्शन 3डी लाइफ लॉन्ग प्रोटेक्शन ऑप्शन\nन्यूतम पॉलिसी अवधि\nएकल भुगतान: 1 महीना नियमित भुगतान, सीमित भुगतान:5वर्ष\n(85 वर्ष - प्रवेश के समय आयु)\nप्रीमियम भुगतान का तरीका\nएकल भुगतान$, नियमित भुगतान,\nसीमित भुगतान:5वर्ष से (84 - प्रवेश के समय आयु)\nएकल भुगतान, नियमित भुगतान,\nसीमित भुगतान:5वर्ष से 39 वर्ष\nसीमित भुगतान: (65 -प्रवेश के समय आयु) या (75 -प्रवेश के समय आयु)\nसीमित भुगतान: (65 - प्रवेश के समय आयु)\nएकल, वार्षिक, अर्धवार्षिक, त्रैमासिक, मासिक\nपॉलिसी परिपक्व होने पर न्यूनतम आयु\nपॉलिसी परिपक्व होने पर अधिकतम आयु\nयोग्यता मानदंड हेल्थ\n1 साल या2साल की अवधि (पॉलिसी वर्ष के आधार पर सम इंश्योर्ड और बेनिफिट लागू होगा)\n1 साल की पॉलिसी अवधि: वार्षिक\n2 साल की पॉलिसी अवधि: एकल\nपॉलिसी परिपक्वता अवधि\nलगातार रिन्यु कराते रहने पर जीवनकाल तक\nइनकम और एक्सट्रा लाइफ इनकम ऑप्शन के लिए आमदनी की अधिकतम अवधि 20 साल होगी।\nसभी आयु अंतिम जन्मदिन के आधार पर।\n$3डी लाइफ ऑप्शन में सिंगल पे ऑप्शन (एकल भुगतान) उपलब्ध नहीं।\nमुझे यह प्लान क्यों खरीदना चाहिए?\nक्लिक2प्रोटेक्ट हेल्थ में एक ही प्लान के अंदर आपको प्रोटेक्शन और हेल्थ बेनिफिट दोनों ही मिलते हैं। यह आपको और आपके प्रियजनों को मृत्यु या बीमारियों से होने वाले वित्तीय नुकसान से आपको बचाता है।\nकोम्बो और कॉम्बी प्लान में क्या अंतर है?\nकॉम्बो प्लान में एक ही कंपनी के दो या दो से अधिक उत्पादों को एक सॉल्यूशन के रूप में एक साथ बेचा जाता है, जबकि कॉम्बी प्लान में दो अलग-अलग बीमा कंपनियों के लाइफ प्लान और हेल्थ प्लान का संयोजन होता है।\nग्राहकों के लिए और कौन-कौन सी सुविधाएं उपलब्ध हैं?\nयह पॉलिसी खरीदने के लिए ग्राहकों को एक सिंगल चेक देना पड़ता है, सिंगल डॉक्युमेंटेशन से गुजरना पड़ता है और एक चिकित्सकीय जांच करानी होती है।\nग्राहक को लाइफ और हेल्थ दोनों पॉलिसी के सालाना प्रीमियम भुगतान पर 5% की छूट मिलती है। पॉलिसी की वैधता के दौरान अगर किसी समय पॉलिसीधारक किसी एक इंश्योरेंस कवरेज से बाहर निकलने का फैसला करता है, तो क्लिक2प्रोटेक्ट हेल्थ पॉलिसी के तहत मिलने वाली छूट आगे ग्राहक को नहीं मिलेगी।\nक्या मैं अपने मौजूदा प्लान को इस प्लान में पोर्ट करा सकता हूं?\nबिल्कुल, क्लिक2प्रोटेक्ट हेल्थ पॉलिसी का हेल्थ प्लान किसी भी दूसरी कंपनी की हेल्थ पॉलिसी को पोर्ट करने की मंजूरी प्रदान करता है, जो प्रतीक्षा अवधि के अधीन है।\nक्या इस प्लान में टैक्स लाभ मिलता है?\nप्रोटेक्शन- इस प्लान में किसी व्यक्ति या हिंदू अविभाजित परिवार (एचयूएफ) द्वारा भुगतान किए जाने वाले प्रीमियम पर आयकर अधिनियम, 1961 की धारा 80सी के तहत टैक्स लाभ मिलता है और यह नियमों में उल्लिखित शर्तों/सीमा के अधीन है। आयकर अधिनियम, 1961 की धारा 10 (10डी) के तहत इस पॉलिसी के तहत मिलने वाले लाभ को टैक्स से छूट प्राप्त है और यह नियमों में उल्लिखित शर्तों/सीमा के अधीन है। कृपया इस बात का खयाल रखें कि उपरोक्त उल्लिखित लाभ कर के मौजूदा नियमों के अधीन है। टैक्स नियमों में बदलाव होने पर आपके टैक्स लाभ में बदलाव हो सकता है। आपसे आग्रह है कि इसके लिए आप अपने टैक्स सलाहकार से परामर्श लें।\nहेल्थ- इस पॉलिसी के तहत भुगतान किए जाने वाले प्रीमियम की रकम को आयकर अधिनियम की धारा 80डी के तहत टैक्स में कटौती का लाभ मिलता है।\nलाइफ ऑप्शन के तहत कौन-कौन से लाभ उपलब्ध हैं?\nइस पॉलिसी के तहत मृत्यु या किसी गंभीर बीमारी की पुष्टि होने पर आपके नॉमिनी को एकमुश्त रकम का फायदा मिलता है। दुर्घटना में पूरी तरह विकलांग होने की स्थिति में आपका बाकी प्रीमियम माफ हो जाता है। यह बेनिफिट सभी प्लान ऑप्शन में उपलब्ध है।\nलाइफ और 3डी लाइफ ऑप्शन में क्या अंतर है?\n3डी लाइफ ऑप्शन में आपको लाइफ ऑप्शन के तहत मिलने वाला बेनिफिट तो मिलता ही है, इसके अलावा अगर आपको किसी गंभीर बीमारी की पुष्टि होती है तो बकाया प्रीमियम की माफी का अतिरिक्त फायदा मिलेगा।\nलाइफ और एक्सट्रा लाइफ ऑप्शन में क्या अंतर है?\nएक्सट्रा लाइफ ऑप्शन के तहत लाइफ ऑप्शन में मिलने वाला लाभ तो मिलता ही है, इसके अलावा अगर आपकी मृत्यु दुर्घटना में होती है तो आपको एक्सट्रा लाइफ सम एश्योर्ड मिलता है। ग्राहक के पास एक्सट्रा लाइफ सम एश्योर्ड की रकम चुनने का विकल्प (अधिकतम बेस सम एश्योर्ड के बराबर) होता है।\nलाइफ और लाइफ लॉन्ग प्रोटेक्शन ऑप्शन में क्या अंतर है?\nलाइफ लॉन्ग प्रोटेक्शन ऑप्शन में लाइफ ऑप्शन के तहत मिलने वाला लाभ तो मिलता ही है, इसके अलावा पॉलिसीधारक का जीवन पूरी ज़िंदगी के लिए कवर होती है। इस ऑप्शन में प्रीमियम केवल 75 साल तक की आयु तक ही देने की जरूरत पड़ती है।\nलाइफ स्टेज प्रोटेक्शन फीचर क्या है?\nशादी: सम एश्योर्ड का 50% (अधिकतम 50 लाख रुपये बढ़ा सकते हैं)\nटॉप अप ऑप्शन क्या है?\nइस ऑप्शन में आप पॉलिसी के पहले साल के बाद अपने कवर को सुनियोजित तरीके से बढ़ाने का विकल्प चुन सकते हैं। यह विकल्प सभी प्लान के लिए उपलब्ध है और इसे आपको पॉलिसी लेते वक्त चुनना होगा। यह बोर्ड अप्रूव्ड अंडरराइटिंग पॉलिसी (बीएयूपी) के अधीन है।\nक्या इस प्लान में किसी फेरबदल की मंजूरी मिलती है?\nपॉलिसी की किसी भी वर्षगांठ पर आपको प्रीमियम भुगतान तरीके में बदलाव की मंजूरी मिलेगी।\n3डी लाइफ और 3डी लाइफ लॉन्ग प्रोटेक्शन ऑप्शन में कितने क्रिटिकल इलनेस कवर होते हैं और इसमें क्या लाभ मिलता है?\nइन प्लान में 34 गंभीर बीमारियां कवर होती हैं और पॉलिसीधारक इनमें से किसी एक बीमारी से ग्रस्त होता है तो उसका बकाया प्रीमियम माफ हो जाता है।\nएक्सिडेंटल टोटल परमानेंट डिसेबिलिटी (एटीपीडी) क्या है?\nएटीपीडी (आकस्मिक कुल और स्थायी विकलांगता) का मतलब है, जब बीमाधारक पूरी तरह, अनवरत और स्थायी रूप से विकलांग हो जाए और उस पर निम्नलिखित दो परिभाषाओं में से एक लागू हो:\nकाम करने में असमर्थताः\nपॉलिसीधारक किसी चोट या दुर्घटना के कारण विकलांग हो जाता है, जिसके कारण वह किसी तरह का काम या कोई व्यवसाय या नौकरी करने में सक्षम नहीं रह जाता है और भविष्य में उसके ऐसा करने की कोई संभावना नहीं रहती है।\nपॉलिसीधारक किसी चोट या दुर्घटना का शिकार होता है, जिसके परिणामस्वरूप इनका पूरी तरह और स्वस्थ न होने लायक नुकसान होता हो:\ni. दोनों पैरों या हाथों का नुकसान; या\nii. दोनों आखों की रोशनी चले जाना; या\niii. एक पैर या एक हाथ काम करने लायक न रह जाए और एक आंख की रोशनी चली जाए; या\niv. दोनों हाथ कलाई से या दोनों पैर एड़ी से कटकर अलग हो जाए; या\nv. एक आंख की रोशनी पूरी तरह चली जाए और कलाई से एक हाथ कटकर अलग हो जाए या एड़ी से एक पैर कटकर अलग हो जाए।\n“काम करने में असमर्थता” और “शारीरिक विकलांगता” के तहत विकलांगता की ऐसी स्थिति, बिना किसी बाधा के, कम से कम लगातार छह महीने तक की होनी चाहिए। साथ ही, डॉक्टर यह स्पष्ट कर दे कि पॉलिसीधारक स्थायी रूप से विकलांग हो चुका है। हालांकि 4,5तथा2के तहत उल्लिखित विकलांगता में6महीने की अवधि लागू नहीं होगी और बेनिफिट का लाभ तत्काल मिलेगा।\nटर्मिनल इलनेस यानि गंभीर बीमारी की परिभाषा\nकोई पॉलिसीधारक टर्मिनल इलनेस (गंभीर बीमारी) से ग्रस्त तभी माना जाएगा, जब उस बीमारी के इलाज की विशेषता रखने वाले दो स्वतंत्र मेडिकल प्रैक्टिशनर बीमारी की पुष्टि करेगा और मरीज की6महीने के भीतर मृत्यु होने की आशंका होगी। मरीज के टर्मिनल इलनेस से ग्रस्त होने की पुष्टि इंडियन मेडिकल असोसिएशन में पंजीकृत मेडिकल प्रैक्टिशनर द्वारा की जानी चाहिए और इसे इंश्योरेंस कंपनी की मंजूरी मिलनी चाहिए। हालांकि, कंपनी के पास इसका फिर से स्वतंत्र आकलन करने का अधिकार है। एड्स के कारण टर्मिनल इलनेस को पॉलिसी में शामिल नहीं किया जाता है। मेडिकल प्रैक्टिशनर की परिभाषा हेल्थ इंश्योरेंस के मानकीकरण पर दिशा-निर्देशों के अनुरूप होगी और इसे निम्नलिखित तरीके से पारिभाषित किया जाएगा:एक मेडिकल प्रैक्टिशनर वह व्यक्ति है, जिसके पास किसी भी राज्य या मेडिकल काउंसिल ऑफ इंडिया या काउंसिल फॉर इंडियन मेडिसिन या केंद्र या राज्य सरकार द्वारा स्थापित काउंसिल फॉर होम्योपैथी का मान्य पंजीकरण हो, जिसके आधार पर उसे इसके अधिकार क्षेत्र में प्रैक्टिस करने का अधिकार प्राप्त हो। और वह अपने लाइसेंस और अधिकार क्षेत्र के भीतर काम करता हो। वह व्यक्ति चिकित्सा की एलोपैथिक प्रणाली में अर्हता प्राप्त हो और उसने खुद उस व्यक्ति का लाइफ इंश्योरेंस नहीं किया हो।\nगृहिणी, छात्रा, विधवा, गैर कामकाजी महिला, एनआरआई के लिए अधिकतम कितना सम एश्योर्ड उपलब्ध है?\nगृहिणी के लिए\nअगर पति का लाइफ इंश्योरेंस नहीं हो, (स्वास्थ की स्थिति इंश्योरेंस लायक नहीं हो या उम्र बहुत अधिक हो) तो अधिकतम सम इंश्योर्ड 30 लाख रुपये तक हो सकता है।\nस्वीकार्य सम इंश्योर्ड बढ़कर महिला के पति की कवरेज राशि के बराबर हो सकती है, अगर पति अपोलो म्यूनिख हेल्थ इंश्योरेंस (एएमएचआई) या किसी दूसरी कंपनी की क्षतिपूर्ति आधारित व्यक्तिगत स्वास्थ्य बीमा के तहत कवर हो (ग्रुप इंश्योरेंस के तहत कवरेज पर विचार नहीं किया जाएगा)। अतिरिक्त दस्तावेज जैसे शेड्यूल/रिन्युअल नोटिस जमा कराना होगा।\nस्वीकार्य अधिकतम बीमा राशि माता-पिता/भाई-बहन के सम इंश्योर्ड के बराबर हो सकती है। यह माता-पिता के बराबर या अधिक कवरेज और भाई-बहन के बराबर कवरेज के अधीन है। (अगर सम इंश्योर्ड की राशि3लाख रुपये से अधिक है तो शेड्यूल/रिन्युअल नोटिस जरूर जमा कराना चाहिए, अगर3लाख रुपये से कम है तो इसके लिए कोई दस्तावेज जमा कराने की जरूरत नहीं है।) या अगर छात्र ने शिक्षा लोन लिया हुआ है तो कवरेज इस लोन अमाउंट का 75% तक ही हो सकता है, चाहे माता-पिता या भाई-बहन का कवरेज कितना भी हो, उपरोक्त अधिकतम हो सकता है या5लाख रुपये (लोन सैंक्शन लेटर और डिस्बर्समेंट अडवाइज जैसे अतिरिक्त दस्तावेज जमा कराने होंगे), या अगर स्टाइपेंड (पीएचडी, एमबीबीएस/एमडी/एमएस आदि) मिल रहा है तो स्वीकार्य कवरेज माता-पिता या भाई-बहन के कवरेज के बजाय योग्यता के मुताबिक हो सकती है। (फाइनेंशियल अंडरराइटिंग सेक्शन देखें)\nविधवा के लिए\nस्वीकार्य अधिकतम सम इंश्योर्ड3लाख रुपये तक हो सकता है अगर महिला को कोई आमदनी नहीं हो रही या बिना कमाया पैसा है; अगर आमदनी हो रही है तो योग्यता के मुताबिक।\nगैर-कामकाजी महिला के लिए\nअधिकतम स्वीकार्य सम इंश्योर्ड माता-पिता/भाई-बहन के सम इंश्योर्ड के बराबर हो सकता है, जो माता-पिता के बराबर और उच्च कवरेज के अधीन है और भाई-बहन के कवरेज की राशि के बराबर (अगर सम इंश्योर्ड की राशि3लाख रुपये से अधिक है तो शेड्यूल/रिन्युअल नोटिस जरूर जमा कराना चाहिए, अगर3लाख रुपये से कम है तो इसके लिए कोई दस्तावेज जमा कराने की जरूरत नहीं है और केवल उद्घोषणा पत्र काफी होगा)\nऑप्टिमा रिस्टोर फैमिली फ्लोटर पॉलिसी के तहत परिवार के अधिकतम कितने सदस्य कवर हो सकते हैं? साथ ही, उपलब्ध विभिन्न कॉम्बिनेशन के बारे में भी जानकारी दें?\nफैमिली फ्लोटर पॉलिसी में अधिकतम4सदस्यों को शामिल किया जा सकता है। उपलब्ध कॉम्बिनेशन हैं\nवयस्क,2वयस्क+ 1 बच्चा,2वयस्क +2बच्चे, 1 वयस्क + 1 बच्चा, 1 वयस्क +2बच्चे, 1 वयस्क +3बच्चे\nस्टे एक्टिव बेनिफिट क्या है?\nयह एक रिन्युअल डिस्काउंट ऑफर है, जो हमारे द्वारा प्रदान किए गए मोबाइल ऐप्लिकेशन पर किसी खास समय अंतराल पर दर्ज आपके औसत स्टेप काउंट पर आधारित होता है। 1 साल की पॉलिसी के लिए औसत स्टेप काउंट की गणना चार अलग-अलग टाइम इंटरवल के लिए की जाती है, जिसपर उस इंटरवल के लिए छूट की गणना की जाती है। रिन्युअल के वक्त इन इंटरवल के लिए मिला डिस्काउंट अर्जित हो जाता है और लगने वाले प्रीमियम पर लागू होता है। दो साल की पॉलिसी के लिए यह 8 अलग-अलग टाइम इंटरवल के लिए किया जाता है।\nस्टे एक्टिव बेनिफिट लेने के लिए मुझे क्या करना होगा?\nआपको हमारे द्वारा उपलब्ध कराए जाने वाले मोबाइल एप्लिकेशन को डाउनलोड करना होगा और जितना स्टेप आप चलेंगे वह इसमें उनकी गिनती और रिकॉर्ड होगा।\nस्टे एक्विट बेनिफिट का लाभ कौन ले सकता है?\nयह लाभ पॉलिसी में शामिल केवल वयस्क सदस्य के लिए ही उपलब्ध है। औसत स्टेप की गणना के लिए आश्रित बच्चों पर विचार नहीं किया जाएगा।\nएक व्यक्तिगत पॉलिसी के लिए मेरे स्टे एक्टिव बेनिफिट की गणना कैसे होती है?\nकिसी व्यक्तिगत पॉलिसी में डिस्काउंट % हर व्यक्ति के स्टेप काउंट के आधार पर हर बीमित व्यक्ति पर लगने वाले प्रीमियम पर लागू होगा।\nएक फ्लोटर पॉलिसी के लिए मेरे स्टे एक्टिव बेनिफिट की गणना कैसे होती है?\nकिसी फ्लोटर पॉलिसी में पॉलिसी में शामिल सभी वयस्क सदस्यों के औसत स्टेप काउंट के आधार पर पॉलिसी पर डिस्काउंट % लागू होगा। उदाहरण के लिए,2वयस्क +2बच्चे फ्लोटर पॉलिसी में दो वयस्क के औसत स्टेप काउंट की गणना की जाती है, जिस पर उपयुक्त डिस्काउंट दिया जाता है।\nजब किसी व्यक्तिगत पॉलिसी जारी होने के दौरान बीच में एक वयस्क सदस्य को शामिल किया जाए, तब क्या होगा?\nपॉलिसी अवधि के मध्य में पॉलिसी में शामिल किए गए वयस्क सदस्य के डिस्काउंट की गणना अगले टाइम इंटरवल से की जाएगी न कि जारी समय अंतराल पर, जिसमें उसे पॉलिसी में शामिल किया गया है।\nक्या होता है, जब एक वयस्क आश्रित को व्यक्तिगत पॉलिसी से हटा दिया जाता है?\nजब एक वयस्क आश्रित को एक व्यक्तिगत पॉलिसी से बाहर निकाल दिया जाता है, तो वह स्टे एक्टिव एप्लिकेशन से लॉग आउट हो जाएगा और कैंसलेशन से पहले उस व्यक्ति द्वारा कोई भी अर्जित डिस्काउंट न तो स्थानांतरित हो सकता है और न ही उसे भुनाया जा सकता है।\nक्या होता है, जब प्राइमरी इंश्योर्ड ही व्यक्तिगत पॉलिसी से बाहर निकल जाता है?\nजब पॉलिसी से प्राइमरी इंशयोर्ड व्यक्ति बाहर निकल जाता है तो पॉलिसी रद्द हो जाती है और नई पॉलिसी संख्या और मेंबर आईडी के साथ एक नई पॉलिसी जारी हो जाती है, जिसमें रिस्क स्टार्ट डेट पहले वाला ही रहता है। जो व्यक्ति पॉलिसी से बाहर निकला है, उसे स्टे एक्विट बेनिफिट से हटा दिया जाता है और बाकी सदस्यों को नए मेंबर आईडी और मौजूदा लॉगइन के साथ लिंक करना पड़ेगा। लिंक होने के बाद सदस्यों के तमाम उपार्जित स्टेप और डिस्काउंट नए मेंबर आईडी के साथ आगे चलते रहेंगे।\nक्या होता है, जब फ्लोटर पॉलिसी जारी होने के दौरान बीच में किसी वयस्क सदस्य को जोड़ा जाता है?\nएवरेज स्टेप और डिस्काउंट की गणना के लिए औसत स्टेप और डिस्काउंट की गणना के लिए नए सदस्य के स्टेप को अगले टाइम इंटरवल से गणना में शामिल किया जाएगा न कि जारी टाइम इंटरवल में जिसमें उसे पॉलिसी में जोड़ा गया है।\nक्या होता है, जब एक आश्रित वयस्क फ्लोटर पॉलिसी से बाहर निकल जाता है?\nजब एक वयस्क आश्रित व्यक्तिगत पॉलिसी से बाहर निकलता है तो वह स्टे एक्टिव एप्लिकेशन से लॉग आउट हो जाएगा। पॉलिसी से बाहर निकलने से पहले इस सदस्य द्वारा चले गए कुल स्टेप को औसत स्टेप और डिस्काउंट की गणना में शामिल किया जाएगा। आश्रित सदस्य के बाहर निकलने के बाद औसत स्टेप की गणना पॉलिसी में बाकी बचे सदस्यों द्वारा चले गए स्टेप के आधार पर की जाएगी।\nक्या होता है, जब प्राइमरी इंश्योर्ड फ्लोटर पॉलिसी से बाहर निकल जाता है?\nजब पॉलिसी से प्राइमरी इंशयोर्ड व्यक्ति बाहर निकल जाता है तो पॉलिसी रद्द हो जाती है और नई पॉलिसी संख्या और मेंबर आईडी के साथ एक नई पॉलिसी जारी हो जाती है, जिसमें रिस्क स्टार्ट डेट पहले वाला ही रहता है। जो व्यक्ति पॉलिसी से बाहर निकला है, उसे स्टे एक्विट बेनिफिट से हटा दिया जाएगा और बाकी सदस्यों को नए मेंबर आईडी और मौजूदा लॉगइन से लिंक कर दिया जाएगा। लिंक होने के बाद सदस्यों के तमाम उपार्जित स्टेप और डिस्काउंट नए पॉलिसी नंबर के साथ आगे चलते रहेंगे और पॉलिसी से बाहर निकलने से पहले प्राइमरी इंश्योर्ड द्वारा चले गए कुल स्टेप को औसत स्टेप और डिस्काउंट की गणना में शामिल किया जाएगा।\nक्या इमरजेंसी एयर एंबुलेंस कवर कैशलेस होता है\nनहीं, यह कैशलेस नहीं है। आपको या तो इसपर होने वाला पूरा खर्च या प्रति हॉस्पिटलाइजेशन 2.5 लाख रुपये का भुगतान करना होगा, अगर निर्दिष्ट सभी शर्तें पूरी होती हैं।\nएयर एंबुलेंस की सुविधा कैसे ले सकते हैं?\nयह रिम्बर्समेंट आधार पर होगा।\nइस बात की पुष्टि कौन करेगा कि हालत जानलेवा है या नहीं?\nइसका फैसला मरीज का इलाज करने वाले चिकित्सकों के सर्टिफिकेट और रिम्बर्समेंट के केस पेपर्स के आधार पर क्लेम प्रोसेसिंग के दौरान क्लेम टीम द्वारा किया जाएगा।\nइंटरनल कोजेनाइटल और जेनेटिक डिसॉर्डर के बीच क्या अंतर है, क्योंकि अनुवांशिक बीमारियों को पॉलिसी से बाहर रखा गया है?\nइंटरनल कोजेनाइटल अनुवांशिक हो भी सकता है और नहीं भी।\nक्रिटिकल अडवांटेज राइडर के लिए क्या नेटवर्क हॉस्पिटल की सूची उपलब्ध है?\nक्रिटिकल अडवांटेज राइडर के लिए कोई स्टैंडर्ड हॉस्पिटल सूची उपलब्ध नहीं है। इलाज की स्थिति और जटिलता को देखते हुए ग्राहकों को नेटवर्क हॉस्पिटल का विकल्प उपलब्ध कराया जाता है।\nअधिक पढ़ें VIEW LESS


कोरोना वायरस खत्‍म होने के बाद खेती करेंगे हरभजन सिंह, सब्जियां उगाकर भरेंगे पेट harbhajan singh will become farmer after coronavirus crisis is over – News18 Hindi\nकोरोना वायरस खत्‍म होने के बाद खेती करेंगे हरभजन सिंह, सब्जियां उगाकर भरेंगे पेट\nनई दिल्‍ली. कोरोना वायरस ने पूरी दुनिया में कोहराम मचा रखा है. लाखों लोग इसकी चपेट में आ गए हैं. भारत में भी यह आंकड़ा4लाख से पार जा चुका है. हजारों लोग अपनी जान गंवा चुके हैं. लोग बेरोजगार हो रहे हैं\nहरभजन सिंह (Harbhajan Singh) ने कहा कि अभी तक हम सब पैसों के पीछे भाग रहे थे. भगवान ने हमें अपनी जिंदगी के बारे में फिर से सोचने का मौका दिया है\nLast Updated : May 05, 2020, 15:38 IST\nनई दिल्‍ली. भारत के अनुभवी ऑफ स्पिनर हरभजन सिंह (Harbhajan Singh) ने खुलासा किया है कि कोरोना वायरस (Coronavirus) खत्‍म होने के बाद वह पंजाब लौटेंगे और किसान बनेंगे. टीम इंडिया (Team India) के स्‍टार ऑफ स्पिनर आर अश्विन (R Ashwin) के साथ इंस्‍टाग्राम पर लाइव सेशन के दौरान हरभजन सिंह ने इसका खुलासा किया. 39 साल के हरभजन ने इस सेशन के दौरान बताया कि वह किस तरह से खेती करेंगे और जरूरतमंद लोगों को खाना बांटेंगे.\nअश्विन के पूछने पर कि दुनिया इस संकट से कैसे बाहर आएगी तो हरभजन ने कहा कि यह सब इसलिए हो रहा है, क्‍योंकि भगवान हमसे चाहते हैं कि हम कुछ चीजें और सीखें. उन्‍होंने खुद के बारे में बताया कि वह अक्‍सर यात्रा करते रहते थे. घर पर पूरा समय नहीं बिता पाते. हरभजन ने कहा कि शायद हम सभी पैसों के पीछे भाग रहे थे. हम लालची हो गए थे. अब भगवान ने हमें खुद को देखने का मौका दिया है. ये देखने का मौका दिया है कि हम कहां पर खड़े हैं और क्‍या चीज जिंदगी में अहम है. सिर्फ पैसा कमाने के पीछे मत भागो.\nजीने के लिए प्‍यार की जरूरत\nहरभजन ने कहा कि जिस तरह उन्‍होंने पैसा कमाया है, शायद वह उसे बची हुई जिंदगीभर में खर्च न कर पाएं. जिंदगी जीने के लिए ज्‍यादा पैसों की जरूरत नहीं है. सिर्फ थोड़े पैसों की आवश्‍यकता है. हरभजन ने कहा कि क्‍या हमें प्‍यार और दूसरों के देखभाल की जरूरत नहीं है. इस मुश्किल समय से हमें सीखना होगा.\nये है हरभजन की योजना\nअपनी योजना के बारे में बताते हुए हरभजन (Harbhajan Singh) ने कहा कि यह सब खत्‍म होने के बाद वह पंजाब जाएंगे और काफी ज्‍यादा खेत खरीदेंगे. जहां पर वह सब्जियां और गेंहू लगाना शुरू करेंगे. भज्‍जी ने बताया कि वह किसान बनेंगे. इसके बाद बिना पैसे लिए खाना बांटेंगे. वो खाना मंदिर में जाएगा. जरूरतमंद लोगों के पास जाएगा. इधर उधर भागने की बजाय इससे उन्‍हें ज्‍यादा संतुष्टि मिलेगी. सिर्फ पैसा कमाना ही वो चीज नहीं है, जिसके लिए वे सब यहां पर हैं. एक दूसरे की मदद करना भी अहम है.\nCorona Virus Cricket harbhajan singh r ashwin sports news\nरूस में एक हफ्ते की छुट्‌टी लेने के बाद भी मिलेगी सैलरी, जानें क्या हुआ\nIND vs AUS, T20 World Cup Live Cricket Score: रोहित का ताबड़तोड़ अर्धशतक, भारत जीत की ओर


Madhya Pradesh : Traffic Jam during CMs program, The injured died before reached the hospital - मध्यप्रदेश : सीएम के कार्यक्रम के दौरान लगा जाम, घायल ने अस्पताल पहुंचने से पहले ही दम तोड़ा\nमध्यप्रदेश : सीएम के कार्यक्रम के दौरान लगा जाम, घायल ने अस्पताल पहुंचने से पहले ही दम तोड़ा\nविदिशा जिले के कागपुर में मुख्यमंत्री शिवराज सिंह चौहान के कार्यक्रम के दौरान घायल हुए बस क्लीनर को जाम लगा होने से अस्पताल पहुंचाने में हुई देरी\nReported by: अनुराग द्वारी, Edited by: सूर्यकांत पाठक, Updated: 31 अगस्त, 2017 12:08 PM\nमध्यप्रदेश के विदिशा जिले में सीएम शिवराज सिंह चौहान के एक कार्यक्रम के दौरान ट्रैफिक जाम में फंसकर एक घायल व्यक्ति की मौत हो गई.\nअस्पताल की 15 मिनट की दूरी तीन घंटे में तय हुई\nसरकार ने मृतक के परिजनों को दो लाख रुपये की मदद देने की घोषणा की\nभीड़ जुटाने के लिए जिले भर से लोगों को यात्री बसों से लाया गया था\nमध्यप्रदेश में विदिशा जिले के कागपुर में मुख्यमंत्री शिवराज सिंह चौहान के कार्यक्रम के दौरान राष्ट्रीय राजमार्ग पर लंबा जाम लग गया. जाम के दौरान एक बस का कर्मचारी, जो कि इस रैली के लिए बस लेकर विदिशा गया था, गिर गया. गिरने से घायल हुए इस व्यक्ति की हालत बिगड़ती गई. अस्पताल की 15 मिनट की दूरी तीन घंटे में तय हुई और अस्पताल पहुंचने से पहले ही उसने दम तोड़ दिया. मृतक का नाम साजिद अली है. वह भोपाल के गांधीनगर में रहता था.\nप्रत्यक्षदर्शियों का कहना है कि घायल हालत में साजिद को इलाज के लिए नटेरन अस्पताल लाया जा रहा था. लेकिन रास्ते में लंबे जाम की वजह से वह तीन घंटे तक फंसा रहा. उसे समय पर इलाज नहीं मिल पाया. इससे उसकी अस्पताल पहुंचने से पहले ही मौत हो गई. साजिद बस क्लीनर था और वह बीजेपी कार्यकर्ताओं को लेकर कागपुर पहुंचा था.\nयह भी पढ़ें : अमित शाह के बयान से मुश्किल में पड़ गए सीएम शिवराज सिंह चौहान, 'बुजुर्ग नेताओं' ने मांगा जवाब\nनटेरन अस्पताल में कार्यरत ब्लॉक मेडिकल अधिकारी नीतू सिंह ने कहा अस्पताल आने से पहले उसकी मौत हो चुकी थी, उसका पूरा शरीर ठंडा पड़ चुका था. उसकी लगभग3घंटे पहले मौत हो गई थी. अगर पहले अस्पताल लाया जाता तो शायद बच सकता था. उसका पूरा शरीर अकड़ा हुआ था नाक-मुंह से खून आ रहा था. घटना स्थल से नटेरन आने में 15 मिनट लगते हैं लेकिन वह तीन घंटे बाद अस्पताल पहुंचे.\nसरकार ने मृतक के परिजनों को दो लाख रुपये की आर्थिक सहायता देने का ऐलान किया है. बीजेपी प्रवक्ता राहुल कोठारी ने कहा हमारे मुख्यमंत्री बहुत संवेदनशील हैं. वे ध्यान रखते हैं कि लोगों को असुविधा न हो. प्रशासनिक कार्यक्रम था बहुत लोग आए थे. हमें पता लगा है कि बस क्लीनर के साथ हादसा हुआ है. प्रशासन ने बताया उसे मिर्गी थी. मुख्यमंत्री ने मुआवजे का ऐलान किया है हमारी कोशिश रहेगी कि दुबारा ऐसा न हो.\nयह भी पढ़ें : शिवराज सिंह चौहान में अब जनता से नजरें मिलाने की हिम्मत नहीं : कांग्रेस\nमुख्यमंत्री के कार्यक्रम की वजह से एनएच 86 पर बुधवार को दोपहर जगह-जगह जाम लगा रहा. इस कार्यक्रम में एक लाख लोगों की भीड़ जुटाने के लिए जिले भर से लोगों को यात्री बसों और दूसरी गाड़ियों से कागपुर लाया गया था. इस मामले में नेता प्रतिपक्ष अजय सिंह ने कहा बड़ा दुर्भाग्यपूर्ण हादसा हुआ. लालबत्ती कल्चर हट गया, लेकिन अभी भी मंत्रियों का सामंती मिजाज बना हुआ है. वे ऐसे सफर करते हैं जिससे आम आदमी को बहुत असुविधा होती है.\nVIDEO : ट्रैफिक जाम ने रोक दीं धड़कनें\nदेश में माननीयों की गाड़ी से लालबत्ती चली गई, लेकिन हकीकत में सत्ता की चमक बरकरार है. वैसे मुख्यमंत्री शिवराज सिंह चौहान कागपुर में किसान सम्मेलन में खरीफ फसल 2016 की बीमा राशि की स्वीकृति के खत बांटने की औपचारिकता पूरी करने के लिए आए थे.


हुड्डा सरकार ने पहुंचाया है वाड्रा को अनुचित लाभ - Inext Live\nहुड्डा सरकार ने पहुंचाया है वाड्रा को अनुचित लाभ\nकैग की ताजा रिर्पोट में कहा गया है कि हरियाणा की कांग्रेस की भूपिंदर सिंह हूड्डा के नेतृत्व वाली सरकार ने लैंड डील के मामले में कांग्रेस अध्यक्ष सोनिया गांधी के दामाद रॉबर्ट वाड्रा को अनुचित लाभ दिया था\nदेश की नामी कंपनियों ने हरियाणा में हुड्डा सरकार के कार्यकाल में किसानों की जमीन कौडिय़ों के भाव खरीद रियल इस्टेट कंपनियों को कई गुणा अधिक दाम पर बेचकर मुनाफा कमाया है. इनमें रॉबर्ट वाड्रा की कंपनी स्काईलाइट हास्पिटेलिटी प्राइवेट लिमिटेड भी शामिल है. हुड्डा सरकार के समय इन कंपनियों ने 15 प्रतिशत से अधिक लाभ की राशि सरकार के खाते में जमा नहीं कराई, जिससे सरकार को करोड़ों रुपये का चूना लगा. वित्तीय वर्ष 2013-14 की कैग यानि नियंत्रक महालेखा परीक्षक रिपोर्ट में इसका खुलासा हुआ है.\nबुधवार को यहां जारी कैग रिपोर्ट के अनुसार रॉबर्ट वाड्रा की कंपनी ने शिकोहपुर गांव की भूमि को मूल लागत से 7.73 गुणा अधिक रेट पर डीएलएफ यूनिवर्सल को बेचा था. कैग रिपोर्ट के अनुसार कंपनी ने 15 प्रतिशत से अधिक लाभ वाली राशि भी सरकारी कोष में जमा नहीं कराई. कैग के अनुसार वाड्रा की कंपनी ने लगभग पौने आठ गुणा दाम पर बेचा, लेकिन चार अन्य कंपनियों ने तो कई गुणा अधिक दाम पर जमीनें बेची.\nरिपोर्ट के मुताबिक पांच लाइसेंस धारक कंपनियों ने जमीन बेचकर 267.47 करोड़ रुपये कमाए. कैग की रिपोर्ट के अनुसार इन कंपनियों ने भूमि को कुल 52.26 करोड़ रुपये में खरीदा था. भूमि सौदों में कंपनियों ने 215.21 करोड़ रुपये का कुल लाभ कमाया. बावजूद इसके सरकार अपने लाभ के हिस्से से वंचित रही. कैग ने ग्राम एवं आयोजन विभाग पर भी सवाल उठाए हैं. रिपोर्ट के मुताबिक विभाग ने लाइसेंसों की सैद्धांतिक व औपचारिक मंजूरी देते समय भी ये सुनिश्चित नहीं किया कि 15 प्रतिशत से अधिक राजस्व लाभ कंपनियों को सरकार के पास जमा कराना होगा. विभाग ने ऐसा न कर कंपनियों को लाभ कमाने के लिए खुला छोड़ा जिससे सरकार को बड़ी राशि गंवानी पड़ी.\nऔर भी हैं बड़ी मछलियां\nकैग की रिपोर्ट के मुताबिक नियमों को ताक पर रखकर मुनाफा कमाने में उप्पल हाउसिंग प्राइवेट लिमिटेड भी पीछे नहीं रही. मार्च 2013 में कंपनी ने अपनी सब्सिडीयर कंपनी सौम्य रियलटेक को कई गुणा दामों पर 69.50 करोड़ रुपये में जमीन बेची. मेसर्स सन स्टार बिल्डर्स प्राइवेट लिमिटेड, विटनेस कंस्ट्रक्शन प्राइवेट लिमिटेड और बोटिल ऑयल टूल्स इंडिया प्राइवेट लिमिटेड ने लाइसेंस मिलने के कुछ महीने के भीतर ही अपने सहयोगी डवेल्पर्स को मूल लागत से 303 और 880 गुणा अधिक दाम पर भूमि बेची.\nवैसे कांग्रेस के राष्ट्रीय प्रवक्ता रणदीप सुरजेवाला ने कहा कि वाड्रा मामले में कुछ भी नियमों के विपरीत नहीं हुआ. और ये सारे आरोप पूरी रह निराधार हैं.\nTags:Robert Vadra,Comptroller And Auditor General,Cag,Land Deal,Bhupinder Singh Hooda,Panjab Government,Real Estate,Congress,Sonia Gandhi ,


India vs New Zealand, Mumbai Test: 'अद्भुत, अविश्वसनीय...', एजाज पटेल के करिश्मे पर गदगद हुआ सोशल मीडिया - india vs new zealand mumbai test wasim jaffer virender sehwag and anil kumble reacts after ajaz patel creates history tspo - AajTak\nन्यूजीलैंड के स्पिनर एजाज पटेल ने शनिवार को इतिहास के पन्नों में अपना नाम दर्ज कर लिया. 33 साल के एजाज ने मुंबई टेस्ट की पहली पारी में भारतीय टीम के सभी 10 विकेट झटक लिए. इसके साथ ही एजाज के टेस्ट मैच की एक पारी में दस विकेट लेने वाले तीसरे गेंदबाज बन गए.\nAjaz Patel (@BCCI)\n(अपडेटेड 04 दिसंबर 2021, 4:38 PM IST)\nएजाज ने दस विकेट झटककर रचा इतिहास\nदिग्गज भारतीय क्रिकेटरों ने दी बधाई\nIndia vs New Zealand: न्यूजीलैंड के स्पिनर एजाज पटेल ने शनिवार को इतिहास के पन्नों में अपना नाम दर्ज कर लिया. 33 साल के एजाज ने मुंबई टेस्ट की पहली पारी में भारतीय टीम के सभी 10 विकेट झटक लिए. इसके साथ ही एजाज के टेस्ट मैच की एक पारी में दस विकेट लेने वाले तीसरे गेंदबाज बन गए.\nएजाज से पहले इंग्लैंड के महान जिम लेकर और पूर्व भारतीय कप्तान अनिल कुंबले यह कारनामा कर चुके हैं. लेकर ने साल 1956 में मैनचेस्टर के ओल्ड ट्रैफर्ड में ऑस्ट्रेलिया के खिलाफ 53 रन देकर 10 रन विकेट लेने के अद्भुत आंकड़े दर्ज किए थे. वहीं अनिल कुंबले ने साल 1999 में नई दिल्ली में पाकिस्तान के खिलाफ 26.3 ओवर्स में 74 रन देकर 10 विकेट चटकाए थे.\nएजाज के 'परफेक्ट टेन' का कारनामा करने के बाद सोशल मीडिया पर बधाई देने वालों का तांता लगा हुआ है. वसीम जाफर, वीएसएस लक्ष्मण, वीरेंद्र सहवाग, अनिल कुंबले समेत कई दिग्गज भारतीय क्रिकेटरों ने पटेल के यादगार प्रदर्शन की सराहना की है.\nवसीम जाफर ने एजाज पटेल की फोटो शेयर करते हुए ट्वीट किया, 'अद्भुत अविश्वसनीय अकल्पनीय!!!'\nवीवीएस लक्ष्मण ने ट्वीट किया, एक टेस्ट पारी में सभी 10 विकेट लेने के लिए सपने बनते हैं. एजाज पटेल आप जिम लेकर और अनिल कुंबले के एलीट क्लब में हैं. अपने जन्मस्थान पर ऐसी उपलब्धि हासिल करना शानदार है.'\nपूर्व सलामी बल्लेबाज वीरेंद्र सहवाग ने ट्वीट किया, 'यह गेम में हासिल की जाने वाली सबसे मुश्किल उपलब्धियों में से एक है. एक पारी में 10 विकेट. यह आपकी जिंदगी में हमेशा याद रखे जाने वाला दिन है. मुंबई में जन्म और मुंबई में रच दिया इतिहास. इस ऐतिहासिक उपलब्धि के लिए बधाई.'\nअनिल कुंबले ने ट्विटर पर लिखा, ' क्लब में आपका स्वागत है एजाज पटेल. 'परफेक्ट टेन' बेहतरीन गेंदबाजी! टेस्ट मैच के पहले दो दिनों में इसे हासिल करने का स्पेशल प्रयास.'\nपहले दिन चार विकेट लेने के बाद एजाज ने दूसरे दिन बाकी के छह विकेट झटके. उन्होंने मोहम्मद सिराज को रचिन रवींद्र के हाथों कैच आउट कराकर अपना दसवां विकेट लिए. एजाज 47.5 ओवरों में 119 रन देकर दस विकेट के आंकड़े तक पहुंचे.\nInd Vs Nz, Ajaj Patel: बिल्कुल ‘देसी’ था एजाज पटेल का दसवां विकेट, रचिन रवींद्र ने पकड़ा सिराज का कैच


श्लोका मेहता और आकाश अम्बानी जल्द बंधेंगे शादी के बंधन में, कराया प्री इंगेजमेंट फोटोशूट | Laughing Colours Hindi\nश्लोका मेहता और आकाश अम्बानी जल्द बंधेंगे शादी के बंधन में, कराया प्री इंगेजमेंट फोटोशूट\nदेश के सबसे अमीर शख्स कहे जाने वाले मुकेश अंबानी की लाइफस्टाइल के बारे में तो हम सभी जानते ही हैं. वे जहाँ एक तरफ दुनिया के टॉप बिजनेसमैन की लिस्ट में शुमार हैं तो वहीँ रिलायंस इंडस्ट्री के मालिक भी हैं. ऐसे में अंबानी परिवार से जुड़ी कोई भी खबर सबके सामने नहीं आए ऐसा कैसे हो सकता है. जैसे हाल ही में यह खबर सामने आई है कि मुकेश अंबानी के बेटे भी जल्द ही शादी के बंधन में बंधने वाले हैं.\nदरअसल मुकेश अंबानी के बेटे आकाश अंबानी की सगाई श्लोका से होने वाली है जिससे पहले एक प्री इंगेजमेंट फोटोशूट हुआ है, इस फोटोशूट में दोनों ही काफी खुबसूरत नजर आ रहे हैं. यह प्री इंगेजमेंट फोटोशूट गोवा में आयोजित किया गया है, जिसके कुछ फोटोज भी सामने आए हैं. बता दें श्लोका मेहता मशहूर हीरा कारोबारी रसेल मेहता की बेटी हैं.\nइसके साथ ही यह भी सुनने में आ रहा है कि गोवा में आयोजित इस फोटोशूट के साथ ही एक फंक्शन का भी आयोजन किया गया. इसे एक प्रपोजल सेरेमनी बताया जा रहा है. साथ ही जानकारी में यह बात भी सामने आई है कि इस फंक्शन में मुकेश अंबानी और उनकी मां कोकिलाबेन भी उपस्थित हुए मेहमानों के साथ एन्जॉय करते नजर आए हैं.\nगौरतलब है अंबानी परिवार देश का सबसे अमीर परिवार हैं. बात करें रिलायंस इंडस्ट्रीज की तो इसके मालिक मुकेश अंबानी के तीन बच्चे हैं. बच्चों में आकाश सबसे बड़े बेटे हैं. वहीँ अनंत अंबानी और बेटी ईशा अंबानी हैं. मुकेश अंबानी की पत्नी नीता अंबानी खुद भी एक बिज़नेसवुमन हैं और काफी चर्चित भी हैं. आकाश के बारे में जानकारी दें कि वे रिलायंस इंडस्ट्रीज के टेलीकॉम ग्रुप रिलायंस जियो के बोर्ड में भी शामिल हैं. अंबानी परिवार को लेकर आए दिन हम कई खबरें देखते ही रहते हैं. अभी कुछ दिनों पहले ही रिलायंस की तरफ से एक कार्यक्रम में अमिताभ बच्चन और शाहरुख़ खान जैसे सितारों ने भी शिरकत की थी.\nPublished by Hitesh Songara on 24 Mar 2018


अगर हम अच्छा खेलें तो किसी भी टीम को हरा सकते हैं : विराट कोहली\nपाकिस्तान के खिलाफ जीत या हार से टूर्नामेंट खत्म नहीं होगा : विराट कोहली\nभारतीय क्रिकेट टीम के कप्तान विराट कोहली ने यह बात क्रिकेट की विश्व कप प्रतियोगिता में इसी रविवार को होने वाले भारत-पाकिस्तान के मैच को लेकर कही है\nविराट कोहली | एएफपी\nभारतीय क्रिकेट टीम के कप्तान विराट कोहली ने क्रिकेट की विश्व कप प्रतियोगिता में इसी रविवार को भारत-पाकिस्तान के बीच होने वाले मैच की पूर्वसंध्या पर पत्रकारों के साथ बातचीत की. इस मौके पर उनका कहना था, ‘हम कल अच्छा खेलें या नहीं, यह खत्म नहीं होगा. टूर्नामेंट आगे भी जारी रहेगा और हमारा ध्यान बड़े लक्ष्य पर रहना चाहिए.’ इसके साथ ही विराट कोहली ने आगे कहा, ‘अगर हम अच्छा खेलें तो किसी भी टीम को हराने की क्षमता रखते हैं.’ भारतीय टीम के कप्तान के मुताबिक, ‘जहां तक पाकिस्तान के खिलाफ होने वाले मुकाबले की बात है तो हम इसे दूसरी टीमों के साथ होने वाले मैचों की तरह ही देखते हैं. इस मैच के लिए हम अपनी टीम में कोई खास बदलाव करने पर ध्यान नहीं दे रहे. यह जरूर है कि टीम के सभी खिलाड़ियों को दूसरे मैचों की तरह इसमें भी पेशेवर रवैया दिखाना होगा.’\nइस मौके पर उन्होंने टीम के सलामी बल्लेबाजी शिखर धवन के चोटिल होने को लेकर भी प्रतिक्रिया दी. उन्होंने कहा, ‘हम शिखर धवन की चोट को लेकर ज्यादा चिंतित नहीं हैं. क्योंकि इस प्रतियोगिता के लिए हमने ऐसी टीम चुनी है जिसमें कोई भी खिलाड़ी किसी भी स्थान पर खेलने में सक्षम हैं. निश्चय ही शिखर एक मैन विनर हैं और उनका चोटिल होना हमारे लिए एक झटका लगने जैसा भी है.’\nभारत ने इस प्रतियोगिता में अब तक कुल तीन मुकाबले खेले हैं. इसमें से दो मैचों में उसे जीत मिली है जबकि बीते गुरुवार को न्यूजीलैंड के साथ खेला जाने वाला मैच बारिश की वजह से रद्द कर दिया गया था. उधर, पाकिस्तान ने अपने चार मैचों में से एक में जीत दर्ज की है जबकि उसने दो मैच गंवाए हैं. इसके साथ उसका भी एक मैच बारिश की वजह से रद्द हुआ है. वहीं क्रिकेट के विश्व कप के इतिहास पर गौर करें तो इस प्रतियोगिता के किसी भी संस्करण में पाकिस्तान को भारत के खिलाफ जीत नहीं मिल पाई है.


MCQ'S On Solar System in Hindi-2 (सौरमंडल ) - General Studies\nनिम्नलिखित में से कौन – से ग्रहों के चारों ओर घूमने वाले उपग्रह नहीं है ?\n(C) मंगल तथा शनि\n(D) वरुण तथा मंगल\nउत्तर : (B) बुध तथा शुक्र\nनिम्नलिखित में से कौन – सा ग्रह सूर्य का चक्कर सबसे कम समय में लगाता है ?\nउत्तर : (A) बुध\nसौर मंडल का कौन सा ग्रह लगभग पृथ्वी के समान बड़ा है ?\nनिम्नलिखित में से किस ग्रह को ‘शाम का तारा’ (Evening Star) कहा जाता है ?\nउत्तर : (B) शुक्र\nनिम्नलिखित में से सबसे चमकीला ग्रह कौन-सा है ?\nनिम्नलिखित में से किस ग्रह को ‘पृथ्वी की बहन’ कहा जाता है ?\nउत्तर : (A) शुक्र\nसौर मंडल का सबसे गर्म ग्रह कौन सा है ?\nपृथ्वी के सर्वाधिक निकट कौन सा ग्रह है ?\nनिम्नलिखित में से किस एक को ‘भोर का तारा’ के नाम से जाना जाता है ?\nनिम्नलिखित ग्रहों में से किसे ‘सौन्दर्य का देवता’ कहा जाता है ?\nNext PostIndian Geography GK Question Answer (Drainage System)


Aluva Tourism, Travel Guide & Tourist Places in Aluva-NativePlanet Hindi\nहोम » स्थल» अलुवा\nअलुवा - त्योहार का एक निरपेक्ष प्रवेशद्वार\nअलुवा एक स्थान है जो यहाँ के शिव मंदिर में प्रतिवर्ष आयोजित होने वाले महाशिवरात्रि के त्योहार के लिए प्रसिद्ध है। महाशिवरात्रि का त्योहार मनाने के लिए पूरे राज्य से यहाँ लोग एकत्रित होते हैं। अलुवा अन्य बड़े शहरों से भलीभांति जुड़ा है और यह कोची से 21कि.मी. दूर है। महाशिवरात्रि छः दिनों तक चलने वाला त्योहार है।\nअलुवा के आसपास पर्यटक आकर्षण की जगह\nअलुवा दर्शनीय स्थलों की यात्रा के लिए अच्छे अवसर प्रदान करता है। यहाँ बहने वाली पेरियार नदी किसी का भी मन आसानी से मोह सकती है। साथ ही यहाँ का शिव मंदिर और सेमिनरी चर्च में भी देखने के लिए बहुत कुछ है। मर्थंदा वर्मा भी अपने इतिहास को बखूबी बयान करता है ये भी देखने में बहुत सुन्दर है।\nकैसी है अलुवा की महाशिवरात्रि\nमहाशिवरात्रि छः दिनों तक चलने वाला त्योहार है। महाशिवरात्रि का शाब्दिक अर्थ है, ’शिव की रात्रि’। ऐसा माना जाता है कि जब देवताओं और राक्षसों ने अमृत को खोजने के लिए सागर मंथन किया तो सागर में से अमृत के साथ विष का एक घड़ा निकला था। मानवजाति को बचाने के लिए भगवान शिव ने उस विष को पी लिया था। भगवान शिव की कृपा को याद रखने के लिए यह त्योहार मनाया जाता है तथा भगवान शिव को सम्मान देने के लिए उनके भक्त इस त्योहार की पहली रात्रि जागकर बिताते हैं।\nइस त्योहार के दूसरे दिन अलुवा के निवासी ’वावुबली’ समारोह के द्वारा अपने पूर्वजों को श्रद्धांजलि देते हैं। इस शहर में बहुत बड़े मेले का आयोजन होता है जिससे सारा शहर आनंदोत्सव में डूब जाता है।\nइस त्योहार के तीसरे और चैथे दिन ’दिक्विजयम’ नामक शोभायात्रा निकाली जाती है। पाँचवे दिन ’पल्लीवेट्टा’ नामक एक धार्मिक अनुष्ठान किया जाता है और छठे दिन ’आरात्तु’ या ’आरती’ अथवा ’थपोत्सवम’ के साथ इस महोत्सव का समापन हो जाता है। यह मंदिर यहाँ होने वाले उत्सवों के लिए ही नहीं बल्कि अपनी शिल्पकला और जगह के लिए भी प्रसिद्ध है। वास्तुकार ने इस मंदिर को इस तरीके से बनाया है कि इसे देखने वालो को इसके अपूर्ण होने का भ्रम होता है। मंदिर के साथ बहने वाली पेरियार नदी इसकी सुंदरता को बढ़ाती है।\nअलुवा की यात्रा का सबसे अच्छा समय\nअलुवा जाने का सबसे अच्छा समय सितम्बर से नवम्बर के बीच का है ।\nअलुवा इसलिए है प्रसिद्ध\nसेमिनेरी चर्च 2\nमारठंडा वार्मा पुल\nसभी देखें अलुवा आकर्षण\nसभी देखें अलुवा फोटो\nघूमने का सही मौसम अलुवा\nदेखें अलुवा मौसम\nकैसे पहुंचें अलुवा\nअलुवा सड़कमार्ग से भली प्रकार जुड़ा है। क.रा.स.प.नि. की बसें इस शहर को केरल के अन्य स्थानों से जोड़ती हैं। निजी बसें, क.रा.स.प.नि. की ए.सी. तथा सामान्य बसें भी अलुवा को चेन्नई तथा बेंगलुरु जैसे बड़े शहरों से जोड़ती हैं। बसों के किराए उचित हैं।\nसभी बड़े शहरों से आने वाली रेलगाडि़याँ अलुवा रेलवे स्टेशन पर रुकती हैं। यह जगह भारत के बड़े शहरों जैसे-दिल्ली, मुंबई, बेंगलुरु और चेन्नई से जुड़ी है। यहाँ से बड़े शहरों जैसे- कोची, त्रिवेन्द्रम और केरल में कालीकट के लिए रेलगाडि़याँ चलती हैं।\nअलुवा के सबसे निकट कोची हवाईअड्डा(20कि.मी.) है। अलुवा के पास स्थित अन्य हवाईअड्डे हैं-कोझीकोड हवाईअड्डा(123कि.मी.) और बेंगलुरु अंतर्राष्ट्रीय हवाईअड्डा(375कि.मी.)। हवाईअड्डे से आप टैक्सी या फिर बस ले सकते हैं।\nवीकेंड में जाने लायक अलुवा\n167 km From अलुवा\n189 km From अलुवा\n28 km From अलुवा\n85 km From अलुवा\n247 km From अलुवा\nसभी देखें अलुवा वीकेंड में जाने लायक


Realme GT Neo3के साथ रियलमी ने भारत में लॉन्च किए तीन नए प्रोडक्ट्स, जानें कीमत और स्पेसिफिकेशंस के फुल अपडेट | TV9 Bharatvarsh\nHindi News » Technology » Realme GT Neo3launched in India at starting Rs 36999 along with Realme Pad Mini Realme Buds Q2s check price specs and all updates\nनए लॉन्च रियलमी जीटी नियो3को तीन वेरिएंट में पेश किया गया है.\nImage Credit source: Realme India\nनया लॉन्च रियलमी जीटी नियो3पिछले साल लॉन्च हुए Realme GT Neo2का सक्सेसर फोन है. हैंडसेट को पिछले महीने सबसे पहले चीन में लॉन्च किया गया था.\nरियलमी (Realme) ने आज अपना एक लॉन्च इवेंट होस्ट किया. कंपनी ने अपने जीटी सीरीज में एक नएय स्मार्टफोन रियलमी जीटी नियो3(Realme GT Neo 3) के साथ भारत में कुछ नए डिवाइस भी लॉन्च किए हैं. रियलमी पेड मिनी (Realme Pad Mini) शामिल हैं, दोनों को पिछले कुछ दिनों में रियलमी वेबसाइट पर टीज किया गया था. नया लॉन्च रियलमी जीटी नियो3पिछले साल लॉन्च हुए Realme GT Neo2का सक्सेसर फोन है. ये MediaTek डाइमेंशन 8100 5G SoC से लैस है, जिसमें 12GB तक रैम है. हैंडसेट को पिछले महीने सबसे पहले चीन में लॉन्च किया गया था.\nयह Android 12-आधारित Realme UI 3.0 पर काम करता है और 150W फास्ट चार्जिंग के लिए सपोर्ट ऑफर करता है. इसके कॉम्पिटिटर फोन OnePlus 10R को कल भारत में लॉन्च किया गया था. कंपनी आज लॉन्च इवेंट में Realme Pad Mini, Realme Buds Q2s के साथ-साथ Realme Smart TV X FHD को भी लॉन्च किया है.\nRealme GT Neo3की कीमत\nनए लॉन्च रियलमी जीटी नियो3को तीन वेरिएंट में पेश किया गया है. जिसमें पहला 8 जीबी रैम + 128 जीबी स्टोरेज मॉडल है जो 80W सुपरडार्ट चार्ज के साथ आता है और इसकी कीमत 36,999 रुपये है. दूसरे 8 जीबी रैम + 256 जीबी स्टोरेज मॉडल है जिसकी कीमत 38,999 रुपये है और ये 150W अल्ट्राडार्ट चार्ज के साथ आता है. वहीं, फोन का तीसरा मॉडल 12 जीबी रैम + 256 जीबी स्टोरेज वाला है जिसकी कीमत 42,999 रुपये है. फोन की बिक्री4मई, दोपहर 12 बजे से शुरू होगी.\nरियलमी पैड मिनी वाई-फाई मॉडल के 3GB/32GB और 4GB/64GB वर्जन की कीमत 10,999 रुपये और 12,999 रुपये है. 3GB/32GB मेमोरी वाले स्लेट के LTE इनेबल वैरिएंट की कीमत 12,999 रुपये है. जबकि 4GB/64GB वर्जन को 14,999 रुपये में पेश किया जा रहा है. स्लेट की बिक्री2मई से ब्रांड की वेबसाइट फ्लिपकार्ट और स्टोर्स पर शुरू होगी.\nRealme स्मार्ट टीवी एक्स फुल एचडी के 40-इंच मॉडल की कीमत 22,999 रुपये है जबकि 43-इंच वर्जन को 25,999 रुपये में लॉन्च किया है. इसके अलावा, Realme Buds Q2s की कीमत 1,999 रुपये है जो2मई से सभी प्लेटफॉर्म पर खरीदने के लिए उपलब्ध होंगे.\nRealme GT Neo3के स्पेसिफिकेशंस\nRealme ने इस साल की शुरुआत में MWC 2022 में अपनी 150W फास्ट चार्जिंग को रिवील किया था, और पुष्टि की थी कि GT Neo3में यह सुविधा होगी. 150W फास्ट चार्जिंग की बदौलत Realme GT Neo3को केवल पांच मिनट में 50 प्रतिशत से ज्यादा तक चार्ज किया जा सकेगा. फोन को दूसरा 80W चार्जिंग वर्जन मिलने की उम्मीद है.\nRealme GT Neo3फोन 6.7-इंच AMOLED डिस्प्ले के साथ आता है और डिस्प्ले के नीचे एक फिंगरप्रिंट सेंसर है. फोन लेटेस्ट मीडियाटेक डाइमेंशन 8100 चिपसेट पर चलता है जिसमें मैक्सिमम 12GB रैम और 256GB तक इंटरनल स्टोरेज है. इसमें 5,000mAh की बैटरी भी है.\nकैमरा स्पेसिफिकेशंस की बात करें तो स्मार्टफोन OIS के साथ 50MP Sony IMX766 प्राइमरी सेंसर, 8MP अल्ट्रावाइड लेंस और 2MP मैक्रो सेंसर के साथ आता है. कैमरा 4K वीडियो रिकॉर्ड करने में सक्षम हैं. सेल्फी के लिए फ्रंट में 16MP का कैमरा है. सेफ्टी के लिए इसमें एक इन-डिस्प्ले फिंगरप्रिंट सेंसर, एक्स-एक्सिस लीनियर मोटर, वीसी कूलिंग तकनीक और एक बेहतर अनुभव के लिए जीटी मोड 3.0 दिया गया है.\nRealme Pad Mini, Realme Pad का एक किफायती वर्जन है, जो पिछले कुछ महीनों से देश में पहले से ही उपलब्ध था. वहीं, रियलमी स्मार्ट टीवी एक्स दो स्क्रीन साइज में आता है.\nरियलमी पैड मिनी के स्पेसिफिकेशंस\nRealme Pad Mini में छोटा 8.7-इंच IPS LCD डिस्प्ले है जिसका रिजॉल्यूशन 1,340 x 800 पिक्सल है. नए टैबलेट में मेटल बॉडी है, जिसका वजन 372 ग्राम है. हुड के तहत, डिवाइस में ऑक्टा-कोर यूनिसोक टाइगर T616 प्रोसेसर है, जिसके साथ 4GB तक रैम और 64GB तक स्टोरेज है. नया Realme टैबलेट Android 11 को टॉप पर Realme UI के साथ बूट करता है. टैबलेट में स्टीरियो स्पीकर और 3.5 मिमी हेडफोन सॉकेट है. इमेजिंग के लिए, फुल एचडी रिकॉर्डिंग सपोर्ट के साथ पीछे की तरफ 8MP का कैमरा और 5MP का सेल्फी स्नैपर है. 4G-इनेबल टैबलेट में 6,400 एमएएच की बैटरी है जो 18W चार्जिंग को सपोर्ट करती है.\nरियलमी स्मार्ट टीवी एक्स फुल एचडी के फीचर्स\nरियलमी स्मार्ट टीवी एक्स फुल एचडी 40-इंच और 43-इंच स्क्रीन साइज वेरिएंट में आता है, जिसमें नैरो बेजल्स के साथ फुल-विजन स्क्रीन पैनल हैं. नए डिवाइस रियलमी के क्रोमा बूस्ट पिक्चर इंजन का भी इस्तेमाल करते हैं. एंड्रॉइड टीवी 11 से लैस टीवी नेटफ्लिक्स, यूट्यूब और प्राइम वीडियो जैसे स्ट्रीमिंग ऐप के साथ प्री-लोडेड हैं. टीवी में वन-टच गूगल असिस्टेंट सपोर्ट और बिल्ट-इन क्रोमकास्ट भी है. नया रियलमी स्मार्ट टीवी एक्स 24W क्वाड स्टीरियो स्पीकर से लैस है, जिसे डॉल्बी एटमॉस तकनीक के साथ जोड़ा गया है. इसके अलावा, टीवी क्वाड-कोर मीडियाटेक प्रोसेसर दिया गया, जो माली-जी 31 एमपी2जीपीयू के साथ आता है. इनमें 1GB रैम और 8GB इंटरनल स्टोरेज भी है.\nRealme Buds Q2s के स्पेसिफिकेशंस\nRealme Buds Q2s 10mm डायनामिक बास ड्राइवर्स और एक प्रीमियम PEEK + TPU पॉलीमर कम्पोजिट डायफ्राम से लैस है. डॉल्बी एटमॉस ऑडियो प्लेबैक के लिए भी सपोर्ट है. चार्जिंग केस के साथ, नई ऑडियो एक्सेसरी में कुल 30 घंटे का ऑडियो प्लेबैक देने का दावा किया गया है. ब्रांड का दावा है कि 10 मिनट की चार्जिंग से तीन घंटे तक म्यूजिक प्लेबैक मिलता है. डिवाइस में कॉल के लिए AI ENC नॉइज कैंसिलेशन भी है.\nrealme budsRealme GT Neo 3realme indiarealme padrealme smartphone


अहम् फुटबॉल मैच में सऊदी अरब का कमाल, इस टीम को हराकर फाइनल में पहुँची.. - भारत दुनिया\nअहम् फुटबॉल मैच में सऊदी अरब का कमाल, इस टीम को हराकर फाइनल में पहुँची..\nदोहा: सऊदी अरब ने एक बेहद अहम् फुटबॉल मुक़ाबले में क़तर को 1-0 से हरा दिया है. ये मुक़ाबला खेल के ही लिहाज़ से नहीं बल्कि राजनीति के नज़रिए से भी ख़ासा महत्वपूर्ण था. अरेबियन गल्फ कप के सेमी-फाइनल में सऊदी अरब की टीम ने धुर-विरोधी क़तर को 1 गोल के मुक़ाबले ज़ीरो गोल से हरा दिया. इसके साथ ही सऊदी अरब की टीम ने फाइनल में प्रवेश कर लिया है. फाइनल में उसका मुक़ाबला बहरीन की टीम से होगा.\nमैच के 28वें मिनट में सऊदी अरब के स्ट्राइकर अब्दुल्लाह अल हमदान ने गोल कर दिया. जुमेरात के रोज़ खेले गए इस मैच में क़तर ने अंतिम समय में शानदार खेल का परिचय दिया और एक समय लगा कि क़तर की टीम मैच को ड्रा करा लेगी लेकिन ऐसा नहीं हुआ. क़तर की टीम की कोई भी कोशिश गोल में तब्दील नहीं हो सकी. इसके पहले बहरीन ने ईराक़ को पेनाल्टी शूट आउट में हराया.\nबहरीन और ईराक़ के बीच हुए सेमी-फाइनल में मुक़ाबला अंत में 2-2 की बराबरी पर समाप्त हुआ. इसके बाद पेनल्टी शूट आउट हुआ जिसको बहरीन ने 5-3 से जीता. खेल के दौरान हुए सभी गोल पहले हाफ़ में ही हुए. ये टूर्नामेंट हर दो साल में होता है. इसमें ईराक़, यमन, UAE, क़तर, सऊदी अरब, कुवैत, ओमान और बहरीन की टीमें भाग लेती हैं. 2017 में इस टूर्नामेंट की मेज़बानी कुवैत ने की थी. 2017 में ओमान की टीम विजेता रही थी.\nइस बार इस टूर्नामेंट के कई राजनीतिक मायने भी हैं. 2017 से ही क़तर और सऊदी अरब के रिश्ते ख़राब चल रहे थे लेकिन इस बार सऊदी अरब और उसके मित्र राष्ट्रों ने क़तर में टूर्नामेंट खेलने पर हामी भर दी. इससे ऐसा लगता है कि अब सऊदी अरब, बहरीन, UAE जैसे देशों के रिश्ते क़तर से फिर से ठीक हो जाएँगे.\nPrevious Article तुर्की को झ’टका देने के मंसूबे नाकाम, एर्दोआन को मिली बड़ी कामयाबी..\nNext Article क्राउन प्रिंस के फ़ैसले ने सऊदी अरब का किया इतना बड़ा फ़ायदा, कंपनी के..


8-Year-Old Girl In Gaza Wears 3D Mask Eight Hours A Day To Heal Severe Burns On Her Face | 8 वर्षीय बच्ची का चेहरा जल गया था, डॉक्टर्स ने उसके लिए बनाया ये वाला मास्क - Life Hacks | नवभारत टाइम्स\nHome ज्ञानी बाबा meet this girl she will wear 3d mask for burns\n8 वर्षीय बच्ची का चेहरा जल गया था, डॉक्टर्स ने उसके लिए बनाया ये वाला मास्क\nUpdated: Mar 09, 2021 12:32 pm IST\n8 वर्षीय Maram al-Amawi एक साल पहले जल गई थी। उस वक्त वो फिलिस्तानी रिफ्यूजी कैंप में थी। ये कैंप गाजा के Nuseirat में है। लोकल अथॉरिटी ने बताया कि गैस लीक होने कारण ये आग लगी थी। इसमें 25 लोग मारे गए थे। कई लोग जख्मी भी हुए थे। आसपास की कई दुकाने भी जल गई थी। मारम उन लोगों में से ही एक हैं जिन्हें इस हादसे ने जख्म दिए।\nचेहरे के लिए बनाया गया मास्क\nइंडिया टाइम्स की रिपोर्ट के मुताबिक, मारम के लिए 3डी प्रिंटेड मास्क बनाए गए हैं। ये मास्क उनके चेहरे पर जो जख्म हुए हैं उनसे उनको राहत देने के लिए बनाए गए हैं। हालांकि वो कहती हैं कि वो इस मास्क को बाहर पहनकर नहीं जाना चाहती। क्योंकि उनको लगता है कि लोग उनका मजाक बनाने वाले हैं।\nमां के लिए भी बनाया गया है\nमारम की मां भी इस हादसे में जल गई थी। उनके लिए भी ये ट्रांसपेरेंट मास्क बनाए गए हैं। इन्होंने मेडिकल चैरिटी डॉक्टर्स विदाउट बॉर्डर ने डिवेलप किया है। ये 3डी मास्क चेहरे पर प्रेशर अप्लाइ करता है। Firas Suergo जोकि फिजियोथेरेपिस्ट हैं। उन्होंने ये भी बताया कि इस मास्क से उन्हें आग के कारण जले जख्मों पर राहत भी मिलने वाली है।\nकैसे बनाया जाता है ये मास्क?\nइसमें मरीज के चेहरों को कॉपी किया जाता है। उसे 3डी स्कैनर से कॉपी किया जाता है। ये प्रोजेक्ट अप्रैल 2020 में लॉन्च किया गया था। इसके सबसे पहले जॉर्डन में चलाया गया था। इसके पीछे स्ट्रैप लगी होती हैं। इससे इसे चेहरे पर पहना जा सकता है। एक मास्क को छह महीनों से लेकर एक साल तक पहना जा सकता है। ये इस बात पर निर्भर करता है कि जख्म कितना गहरा है।\nक्या बोली मारम?\nमास्क मारम के चेहरे पर बिलकुल फिट आया है। बावजूद इसके वो बाहर निकलते वक्त इसे पहनना नहीं चाहती। उनका मानना है कि मास्क के कारण उनके जख्म तो ठीक हुए हैं। पर उन्हें इस बात का डर है कि बाहर वो इसे पहनकर जाएंगी तो लोग उनपर हसेंगे।\n3d Mask News\n3D Real Face Mask News In HIndi\nEid ul-Fitr Eid Mubarak 2021 Wishes: अपने प्यारों को ऐसे दें मुबारकबादAkshaya Tritiya 2021 Wishes, Quotes & Images: ऐसे भेजें अक्षय तृतीया दिन की शुभकामनाएं!Eid Ul-Fitr Eid Mubarak 2021 Wishes, Quotes & Images: ईद की दिल से मुबारकबादबच्चे के मुंह में ‘सुराख’ देख घबरा गई मां, अस्पताल में पता चली अपनी गलतीमैगी से बनाए लड्डू, फोटो देख लोग बोले- बस यही देखना बाकी था!मां ने बच्चे को बताया कि वो कैंसर से मर रही है, भावुक पोस्ट पढ़कर लोग रो पड़ेहादसे में जो हाथी खो देते हैं पैर, ये महिला डॉक्टर उनको देती है नया जीवनRadhe पर बन रहे हैं Memes, भाई की एंट्री देखकर लोगों का दिमाग घूम गया!Radhe Twitter Review: सलमान की ‘राधे’ देखने से पहले इन 12 Tweets को पढ़ लीजिएलॉकडाउन में बेसहारा जानवरों का पेट भर रहा है ये पुलिसकर्मीकोरोना से पीड़ित मां के लिए बेटे ने वीडियो कॉल पर गाया ये गीत, सबकी आंखें हुई नमकोरोना: नहीं की किसी ने मदद, तो लोगों के लिए बंदे ने नाव को ही बनाया एंबुलेंसवीडियो: पुलिस से बचने के लिए चढ़ा पेड़ पर, शायद भूल गया था- कानून के हाथ लंबे होते हैं!बिना ड्राइवर के चल रही थी कार, पीछे बैठा मालिक, पुलिस ने फिर ये कियाये है ‘बटर चिकन केक’, जिसे बनाने का वीडियो हो गया वायरल


जीत के बावजूद कृषि असंतोष को भुनाने में विफल रही कांग्रेस\nपिछले दो वर्षों में किसानों ने कर्ज माफी, खरीद कीमत समर्थन और उचित मूल्य की मांग के साथ दिल्ली में कई प्रर्दशन किए हैं.\nहाल में सम्पन्न हुए विधानसभा चुनावों पर नजर डालने से पता चलता है कि हिंदी पट्टी के तीन राज्यों— मध्य प्रदेश, राजस्थान और छत्तीसढ़ में कांग्रेस को मिली बढ़त कृषि संकट और किसानों में व्याप्त असंतोष का परिणाम है. हिंदुस्तान टाइम्स डॉट कॉम के आंकड़ों से पता चलता है कि बीजेपी को हिंदी पट्टी के ग्रामीण इलाकों की सीटें कांग्रेस के हाथों गवानी पड़ी हैं.\nमध्य प्रदेश और छत्तीसगढ़ में लगातार 15 सालों तक शासन करने वाली बीजेपी को इस बार के चुनावों में कांग्रेस से पराजित होना पड़ा. मध्य प्रदेश के ग्रामीण क्षेत्रों में कांग्रेस ने इस बार 93 सीटें जीतीं. जबकि 2013 के चुनाव में कांग्रेस को 55 और बीजेपी को इस इलाके की 87 सीट मिली थीं. उस साल बीजेपी ने राज्य भर में 125 सीटों पर जीत दर्ज की थी. वहीं छत्तीसगढ़ के देहाती इलाकों में कांग्रेस ने 62 और बीजेपी ने 13 सीटों पर जीत दर्ज की. यहां भी बीजेपी को बड़ा झटका लगा है. पार्टी ने ग्रामीण इलाकों की 30 सीटें गवाई. जबकि कांग्रेस ने 25 सीटों का इजाफा किया.\nप्रत्येक पांच सालों में सत्ताधारी पार्टी को बाहर का रास्ता दिखाने वाले राज्य राजस्थान में कांग्रेस पार्टी ने इस बार 89 ग्रामीण सीटों पर कब्जा जमाया जबकि बसुंधरा राजे के नेतृत्व में बीजेपी को 55 सीटों से संतोष करना पड़ा. 2013 में कांग्रेस को यहां से मात्र 20 सीटें मिली थीं और बीजेपी ने 134 सीटों पर जीत दर्ज की थी.\nशहरी निर्वाचन क्षेत्रों में कहानी अलग है. मध्य प्रदेश और राजस्थान के शहरी इलाकों में बीजेपी कांग्रेस पर भारी पड़ी है. मध्य प्रदेश में शिवराज चौहान की पार्टी ने 24 शहरी सीटें जीती और कांग्रेस ने 19. इसी तरह रेतीले प्रदेश राजस्थान की 17 शहरी सीटों पर बीजेपी ने कब्जा जमाया है, जो कांग्रेस से तीन सीट अधिक है. मात्र छत्तीसगढ़ में कांग्रेस शहरी इलाकों में अच्छा प्रदर्शन कर सकी. उसने6शहरी सीटें जीती हैं और बीजेपी ने सिर्फ 2. ताजा चुनाव आंकड़ों की तुलना 2013 के आंकड़ों से करने से पता चलता है कि पांच साल में ग्रामीण इलाकों में किस हद तक असंतोष बढ़ा है. राजस्थान में बीजेपी ने 82 ग्रामीण सीटें गवाईं, जबकि कांग्रेस को 69 सीटों का फायदा हुआ है. मध्य प्रदेश में बीजेपी को ग्रामीण इलाकों में 44 सीटों का घाटा हुआ है और कांग्रेस को 41 का फायदा. छत्तीसगढ़ में बीजेपी को 28 ग्रामीण सीटों का नुकसान हुआ है और कांग्रेस को 21 का फायदा.


तांडव वेब सीरीज को बैन करने की मांग, BJP सांसद ने लिखा- उड़ाया हिंदू देवी-देवताओं का मजाक\n'तांडव' वेब सीरीज को बैन करने की मांग, BJP सांसद ने लिखा- उड़ाया हिंदू देवी-देवताओं का मजाक\nसैफ अली खान की तांडव का एक दृश्य\nमनोज कोटक (Manoj Kotak) ने लिखा 'ओटीटी प्लेटफॉर्म्स (OTT Platforms) चल रहे प्रोग्राम सेक्स, हिंसा, ड्रग्स, नफरत और अश्लीलता से भरे हुए हैं. कभी-कभी ये हिंदुओं और धार्मिक भावनाओं को ठेस भी पहुंचाते हैं.'\nमुंबई. हाल ही में रिलीज हुई वेब सीरीज 'तांडव' (Tandav) विवादों के घेरे में आ गई है. महाराष्ट्र (Maharashtra) में भारतीय जनता पार्टी (BJP) के सांसद मनोज कोटक ने सीरीज को बैन करने की मांग की है. उन्होंने इसके संबंध में सूचना एवं प्रसारण मंत्री प्रकाश जावड़ेकर (Prakash Javadekar) को पत्र लिखा है. इस पत्र के जरिए उन्होंने सीरीज में हिंदू और धार्मिक भावनाओं को आहत करने के आरोप लगाए हैं. तांडव हाल ही में ओवर द टॉप प्लेटफॉर्म प्राइम वीडियो (Prime Video) पर रिलीज हुई है.\nसूचना एवं प्रसारण मंत्रालय को लिखे अपने पत्र में राजनेता कोटक ने कहा है 'मैंने और देशभर के कई लोगों ने यह पाया है कि हाल ही में ओटीटी पर रिलीज हुई वेब सीरीज तांडव में ऐसा लगता है कि निर्माताओं ने जानबूझकर हिंदू देवी देवताओं का मजाक उड़ाया है.' उन्होंने आरोप लगाए हैं कि मेकर्स ने हिंदू धार्मिक भावनाओं को आहत किया है. उन्होंने कहा 'मैं सूचना एवं प्रसारण मंत्रालय से तत्काल रूप से ओटीटी प्लेटफॉर्म्स पर रेग्युलेटरी अथॉरिटी बनाने और विवादन वेब सीरीज तांडव पर बैन लगाने की मांग करता हूं.'\nMaharashtra: BJP MP Manoj Kotak writes to Union Minister for Information and Broadcasting Prakash Javadekar, requesting him to ban web series 'Tandav'."It seems that makers of Tandav have deliberately mocked Hindu Gods & disrespected Hindu religious sentiments," he writes. https://t.co/OqhUrdNU4M pic.twitter.com/Ixao1eL2F5\nइसके अलावा भी उन्होंने ओटीटी प्लेटफॉर्म्स पर चल रहे कंटेंट को लेकर भी सवालिया निशान लगाए हैं. उन्होंने कहा 'ऐसा महसूस होने लगा है कि आजकल ओटीटी प्लेटफॉर्म काफी ज्यादा पॉपुलर हो गए हैं. खासतौर से युवाओं के बीच. यह प्लेटफॉर्म सभी तरह की सेंसर अथॉरिटी से मुक्त हैं और आजादी की आड़ में यह इसका गलत फायदा उठा रहा है. इस पत्र में उन्होंने डिजिटल प्लेटफॉर्म्स को रेग्युलेट करने की मांग की है.'\nउन्होंने लिखा 'ओटीटी प्लेटफॉर्म्स चल रहे प्रोग्राम सेक्स, हिंसा, ड्रग्स, नफरत और अश्लीलता से भरे हुए हैं. कभी-कभी ये हिंदुओं और धार्मिक भावनाओं को ठेस भी पहुंचाते हैं.' गौरतलब है कि ओटीटी प्लेटफॉर्म्स और डिजिटल कंटेंट के संबंध में कानून लाने पर लंबे समय से बहस की जा रही है. हाल ही में मीडिया रिपोर्ट्स में दावा किया गया था कि सरकार कानून लाने की तैयारी कर रही है.\nसोना तस्करी आरोपी का खुलासा, फॉरेन करेंसी की स्मगलिंग में शामिल हैं केरल CM


फरवरी के अंत तक 12 साल और उससे ज्यादा उम्र के बच्चों का टीका शुरू हो सकता है, ZyCoV-D भी एक विकल्प है: NTAGI प्रमुख | TV9 Bharatvarsh\nHindi News » India » Covid Vaccination may start vaccinating children Twelve years and above by the end of February\nफरवरी के अंत तक 12 साल और उससे ज्यादा उम्र के बच्चों का टीका शुरू हो सकता है, ZyCoV-D भी एक विकल्प है: NTAGI प्रमुख\nफरवरी के अंत तक 12 साल और उससे ज्यादा उम्र के बच्चों का वैक्सीनेशन शुरू हो सकता है.\nफरवरी के अंत तक हम 12 साल से अधिक उम्र के बच्चों के लिए टीकाकरण (Vaccination) शुरू करने की उम्मीद कर रहे हैं. इसे चरणबद्ध तरीके से किया जा रहा है. वैक्सीन की कोई कमी नहीं है. इस आयु वर्ग के लिए हम अपनी रणनीति के साथ बहुत सावधानी बरत रहे हैं.\nJan 15, 2022 | 10:34 PM\nभारत में टीकाकरण (Vaccination) को लेकर बने राष्ट्रीय तकनीकी सलाहकार समूह (NTAGI) के अध्यक्ष डॉ. एनके अरोड़ा ने TV9 को बताया कि जनवरी के अंत में कोरोना (Corona) मामलों में भारी इजाफा हो सकता है. और हम यदि इसे पेंडेमिक मानकर हल्के में लेंगे तो इससे हमें नुकसान अधिक होगा और फायदा कम. उन्होंने कहा, “इस नए वेरिएंट के बारे में अभी बहुत कम जानकारी मौजूद है. यह सोचने से पहले कि ये खत्म हो गया है हमें थोड़ा और इंतजार कर देखना होगा…” पेश है साक्षात्कार के कुछ अंश-\nसवाल- भारत बायोटेक और एस्ट्राजेनेका ने कहा है कि उनके टीके ने डेल्टा और ओमिक्रॉन दोनों पर अच्छा प्रभाव दिखाया है. क्या टीके हमें हर तरह के वेरिएंट से पूर्ण सुरक्षा प्रदान कर सकते हैं?\nसाफ तौर पर अगर दो टूक लहजे में कहूं तो कोई भी टीका संक्रमण को रोकने में सक्षम नहीं होगा. लेकिन सभी टीकों से अस्पताल में भर्ती होने का रिस्क काफी हद तक कम किया जा सकता है. ओमिक्रॉन ने बखूबी इस हकीकत को हमारे सामने रखा है. हमने ऐसे कई मामले देखे हैं जहां दो बूस्टर शॉट लेने वाले लोग भी इस वायरस से संक्रमित हो रहे हैं. इतना ही नहीं, प्राथमिक खुराक वाले जिन्होंने कोई बूस्टर शॉट नहीं लिया है वे भी ओमिक्रॉन से संक्रमित हो गए हैं. जो पूरी तरह से इम्यूनाज्ड हैं यानी कि भारत में जिन्होंने दोनों प्राथमिक खुराक ले लिया है, हमने देखा है कि उनके अस्पताल में भर्ती होने का जोखिम लगभग 30 गुना कम हो जाता है.\nकोवैक्सिन और कोविशील्ड सहित सभी टीकों का यही सारांश है. इसलिए सभी को टीका लगवाना चाहिए और दोनों डोज का शेड्यूल पूरा करना चाहिए ताकि बीमारी की गंभीरता को नियंत्रित किया जा सके. बूस्टर या एहतियाती खुराक के बारे में हमारे पास पर्याप्त आंकड़े नहीं हैं कि हम ये कह सकें कि भारत के लिए सबसे बेहतर क्या हो सकता है. हमें भारतीय रोगियों के मद्देनज़र एक मौलिक दृष्टिकोण रखने की आवश्यकता है.\nसवाल- क्या आपको लगता है कि वायरस से बने वैक्सीन होने की वजह से ओमिक्रॉन से लड़ने में कोवैक्सिन दूसरों से बेहतर है?\nइस वक्त, जब हमारे पास वायरस और टीके के बीच संरचना और कार्य संबंध के बारे में पर्याप्त जानकारी नहीं है तो, किसी भी टीके के पक्ष या विपक्ष में तर्क देना मुश्किल होगा. पश्चिमी देशों से आने वाले कुछ अध्ययन ये साबित करते हैं कि mRNA प्लेटफॉर्म पर आधारित कुछ टीकों से ओमिक्रॉन बच निकलता है. mRNA वैक्सीन (फाइजर और मॉडर्ना) को इस तरह से डिजाइन किया गया है कि वे सेल के अंदर mRNA के टुकड़े में मौजूद कोड को ट्रांसक्रिप्ट कर स्पाइक प्रोटीन का एक हिस्सा तैयार कर सकते हैं. ताकि जब शरीर किसी वायरस से संक्रमित हो तो इन जानकारियों का इस्तेमाल कर वायरस की पहचान करना सीख ले.\nहालांकि, हमने देखा है कि ओमिक्रॉन वेरिएंट के लगभग 50 म्यूटेशन मौजूद हैं, ज्यादातर स्पाइक प्रोटीन और रिसेप्टर बाइंडिंग डोमैन में. डेल्टा और डेल्टा प्लस में डोमेन में सिर्फ दो म्यूटेशन होते थे जबकि ओमिक्रॉन में 10 म्यूटेशन हैं. इसलिए कुछ वैज्ञानिकों को लगता है कि दूसरे टीके नए वेरिएंट से लड़ने में सक्षम नहीं होंगे. लेकिन इस समय यह सभी बातें कयासों पर आधारित है.\nसवाल- हमें किशोरों के टीकाकरण के अच्छे नतीजे देखने को मिले हैं. लेकिन डीसीजीआई ने 12 साल से अधिक उम्र के बच्चों में प्राथमिक खुराक के लिए भी अपनी मंजूरी दे दी थी. क्या हम देख सकते हैं कि ऐसा जल्द ही होगा?\nहां, फरवरी के अंत तक हम 12 साल से अधिक उम्र के बच्चों के लिए टीकाकरण शुरू करने की उम्मीद कर रहे हैं. इसे चरणबद्ध तरीके से किया जा रहा है. वैक्सीन की कोई कमी नहीं है. इस आयु वर्ग के लिए हम अपनी रणनीति के साथ बहुत सावधानी बरत रहे हैं. अन्य टीकों पर भी विचार किया जाएगा. हम ZyCoV-D को भी एक विकल्प के रूप में देख रहे हैं. एक या दो महीने में हमारे पास कॉर्बेवैक्स के बारे में क्लिनिकल डेटा भी होगा. mRNA के टीके भी बहुत जल्द यहां होंगे. फरवरी-मार्च में, आप टीकों की खरीदारी के लिए जा सकते हैं और अपने पसंद का टीका चुन सकते हैं.\nसवाल- कुछ माता-पिता अपने बच्चों का टीकाकरण कराने में झिझक रहे हैं. चूंकि माना जाता है कि बच्चों में इम्यूनिटी अच्छी होती है, तो क्या उन्हें टीका दिए जाने की आवश्यकता है?\nमैं ये मानता हूं कि वयस्कों की तुलना में बच्चों में बहुत अच्छी प्रतिरोधी क्षमता होती है. लेकिन याद रहे ये काफी मोबाइल होते हैं. अब स्कूल और कॉलेज के खुलने का समय आ गया है और इससे बच्चों में संक्रमण की चपेट में आने का खतरा अधिक हो जाएगा. खास तौर पर ओमिक्रॉन के बारे में हम जानते हैं कि इसका फैलाव बहुत तेज होने वाला है. कई इन बच्चों से घर में रहने वाले बुजुर्ग और बीमार व्यक्ति भी संक्रमित हो सकते हैं. इसलिए यह आवश्यक है कि सावधानीपूर्वक विचार कर टीके सभी को दिए जाएं. और हम बस यही कर रहे हैं.\nसवाल- क्या ओमिक्रॉन हमारी समस्याओं का अंत है? क्या हम जल्द ही एंडेमिक स्टेज में पहुंच सकते हैं?\nहम बहुत हल्के में एंडेमिक शब्द का इस्तेमाल करते हैं. हम कोई ऐसा दावा कर सकें इससे पहले हमें थोड़ा इंतजार करना होगा और इस वायरस के व्यवहार को देखना होगा कि कोई नया वेरिएंट तो सामने नहीं आ रहा. वायरस की प्रकृति ही तय करेगी कि हम इसके साथ कैसे रहने वाले हैं.4अप्रैल, 2021 को हमारा सामना डेल्टा प्लस से हुआ, कुछ हफ्तों के बाद जब मामले कम होने लगे, तो हमने सोचा कि यह महामारी का अंत है. अचानक 12 नवंबर को, हमने ओमिक्रॉन के बारे में सुना. बहरहाल, हम एक ऐसे आंकड़ों के बीच में हैं जो आने वाले कुछ दिनों में और भी खराब होने वाला है. इसलिए अभी कुछ भी कहना जल्दबाजी होगी.\nयह वायरस अन्य RNA वायरस से थोड़ा अलग व्यवहार कर रहा है. हम एक निश्चित क्रम में वंशावली को देखने के आदी हैं: जैसे पहले बाबर था, फिर उसका पुत्र हुमायूं आया, फिर अकबर, फिर उसका पुत्र जहांगीर आया, उसके बाद शाहजहां और फिर औरंगज़ेब आया और बाद में बहादुर शाह आया. यह वह क्रम था जिसे हम सभी जानते हैं. वैसे ही जब वायरस म्यूटेट करते हैं तो उनकी भी एक वंशावली तैयार होती है.\nइतिहास में देखें तो जहांगीर और औरंगज़ेब दोनों में हुमायूं के जीन मौजूद थे, इसके बावजूद दोनों बहुत अलग निकले. COVID का म्यूटेशन भी बहुत कुछ ऐसा ही व्यवहार कर रहा है. हमारे लिए यह बताना असंभव है कि भविष्य में नए वेरिएंट कैसा व्यवहार करेंगे. और क्या ये वायरस एक और औरंगजेब को जन्म देगा, इस बारे में हम कुछ नहीं बता सकते.\nसवाल- अधिकांश वायरोलॉजिस्ट दावा करते हैं कि ओमिक्रॉन एक माइल्ड वेरिएंट है. आपके इस पर क्या विचार हैं?\nजब हम डेल्टा को देखते हैं, तो मामले बढ़ते ही गंभीर रूप से बीमार रोगियों को आईसीयू और ऑक्सीजन थेरेपी देने की जरूरत महसूस हुई. आप 20 अप्रैल की ओर लौटें तो उन दिनों भारत में लगभग 2.5 लाख मामले सामने आ रहे थे. अस्पताल में भर्ती होने की समस्या थी और ऑक्सीजन सिलेंडर आदि की कमी चारों तरफ देखी जा सकती थी. लेकिन अभी हमारे पास 80 प्रतिशत बेड इस वक्त भी उपलब्ध हैं, हमारी रिकवरी दर काफी अच्छी है. यही हमें उस समय के त्रासदी से अलग करता है.\nहमारे पास हाइब्रिड इम्युनिटी भी है क्योंकि 80-85 प्रतिशत लोग (ओमिक्रॉन की शुरुआत से पहले) पहले से ही SARS CoV-2 से संक्रमित थे. इसके अलावा डेल्टा वेरिएंट के संक्रमण के साथ-साथ हमारा वैक्सीन कवरेज भी बढ़ता रहा. हमारी आबादी के 93 प्रतिशत हिस्से को वैक्सीन की एक खुराक मिल चुकी है जो एक विश्व रिकॉर्ड है. 67 प्रतिशत ने दूसरी खुराक भी ली है. इसमें वायरस की मूल प्रकृति और निरंतर मजबूत होती हमारी स्वास्थ्य प्रणाली को अगर जोड़ें तो आप देखेंगे कि हम बहुत अच्छा कर रहे हैं.\nओमिक्रॉन के बाद दुनिया में आगे क्या होंगे खतरे? क्या देखने को मिलेगा अन्य वेरिएंट का प्रकोप, एक्सपर्ट्स ने दिया जवाब\nVirat Kohli Resigns: विराट कोहली को आई एमएस धोनी की याद, कप्तानी छोड़ते हुए कही ये भावुक बात\ncorona vaccinecorona viruscovaxinNTAGIOmicron\nकंगना का किलर लुक देख छूटे फैंस के पसीने\nशूटिंग में बिजी सुहाना-अगस्त्य, सेट से दिखी झलक\nपति निक को बॉलीवुड डांस सिखाती है प्रियंका चोपड़ा\nकेवल कोट पहन टीवी की नागिन ने धड़काए दिल


Rare Tumor Intrapericardial Teratoma Found On Newborn's Baby Heart | नवजात के दिल पर मिला दुर्लभ ट्यूमर, फेफड़ों पर इसका दबाव बढ़ा और जन्म के समय बच्चे का सांस लेना मुश्किल हुआ; सर्जरी करके हटाया गया - Dainik Bhaskar\nRare Tumor Intrapericardial Teratoma Found On Newborn's Baby Heart\nकोख में ही विकसित हुआ ट्यूमर:नवजात के दिल पर मिला दुर्लभ ट्यूमर, फेफड़ों पर इसका दबाव बढ़ा और जन्म के समय बच्चे का सांस लेना मुश्किल हुआ; सर्जरी करके हटाया गया\nनवजात में ट्यूमर का एक चौंकाने वाला मामला सामने आया है। दो दिन के नवजात के दिल पर दुर्लभ ट्यूमर पाया गया। सर्जरी करके ट्यूमर को हटाया गया। बच्चे की सर्जरी दिल्ली के इंद्रप्रस्थ अपोलो हॉस्पिटल में की गई। डॉक्टर्स का कहना है, बच्चा जन्म के समय ही ट्यूमर के साथ पैदा हुआ था। इस दुर्लभ ट्यूमर को 'इंट्रापेरिकार्डियल टेराटोमा' कहते हैं। इसकी पुष्टि तब ही हो गई थी जब बच्चा मां की कोख में था।\nट्यूमर के कारण बीपी कम हो रहा था\nहॉस्पिटल के सीनियर पीडियाट्रिक कार्डियक सर्जन डॉ. राजेश शर्मा कहते हैं, नवजात की हालत नाजुक होने के कारण तत्काल सर्जरी करने का निर्णय लिया गया। बच्चे के ट्यूमर का आकार उसके हार्ट से भी बड़ा था। इसके कारण उसका ब्लड प्रेशर कम हो रहा था। नवजात को हार्ट-लंग मशीन पर रखने के बाद उसकी सर्जरी की गई।इस तरह ट्यूमर को अलग किया गया।\nईसीजी से बच्चे के हार्ट पर नजर रखी गई\nडॉक्टर्स के मुताबिक, प्रेग्नेंसी के 20 हफ्ते में मां का अल्ट्रासाउंड करते समय बच्चे में ट्यूमर का पता चला था। यह ट्यूमर हार्ट की सतह पर निकला हुआ था। ट्यूमर की पुष्टि होने के बाद हर हफ्ते बच्चे की मॉनिटरिंग की जा रही थी। ईसीजी के जरिए यह जानने की कोशिश की जा रही थी ट्यूमर के कारण बच्चे के हार्ट पर बुरा असर तो नहीं पड़ रहा।\nइसलिए जन्म के समय सांस लेने में दिक्कत हुई\nजन्म के समय बच्चे का वजन 3.2 किलो था लेकिन उसे सांस लेने में तकलीफ हो रही थी। सांस की नली के जरिए उसे ऑक्सीजन दी गई और वेंटिलेटर पर रखा गया। सीटी एंजियो की रिपोर्ट में सामने आया7सेंटीमीटर के हिस्से में यह ट्यूमर था। ट्यूमर बड़ा होने के कारण यह हार्ट और फेफड़ों को दबा रहा था। ट्यूमर के कारण फेफड़े प्रभावित हो रहे थे, इसलिए उसे सांस लेने में तकलीफ हो रही थी।\nभविष्य में बच्चे का रेग्युलर ईसीजी करना जरूरी\nपीडियाट्रिक कार्डियोलॉजी के कंसल्टेंट सर्जन डॉ. अशोक मारवाह कहते हैं, ट्यूमर को हटाने के बाद हार्ट और फेफड़ों पर इसका कोई बुरा असर नहीं देखा गया, लेकिन भविष्य में समय-समय पर बच्चे की ईसीजी कराकर फॉलोअप लेना जरूरी है। सर्जरी के बाद बच्चे को डिस्चार्ज कर दिया गया है और अच्छी रिकवरी देखी जा रही है।\nडॉक्टर्स का कहना है, ऐसे मामलों में डिलीवरी के दौरान खतरा बढ़ जाता है क्योंकि ट्यूमर का असर हार्ट और फेफड़े पर पड़ रहा था।\nमध्य प्रदेश का मामला: 20 साल की महिला के पेट से 16 किलो का ट्यूमर निकाला,6घंटे चली सर्जरी; ट्यूमर के कारण चलना-फिरना हो गया था मुश्किल\nट्यूमर के लिए 1 साल में हुईं5सर्जरी: बेंगलुरू में 15 साल की लड़की के सीने और गले से निकाला 3.5 किलो का ट्यूमर\nदुर्लभ मामला: तेलंगाना में 65 साल की महिला के पेट से निकाला वॉलीबॉल के आकार का ट्यूमर, जन्म से था ट्यूमर; सालभर पहले दिखे लक्षण\nदुनिया का सबसे बड़ा ट्यूमर: दिल्ली की महिला के शरीर से 50 किलो का ओवेरियन ट्यूमर निकाला, ऑपरेशन के बाद वजन सिर्फ 56 किलो रह गया


फेंगशुई टिप्स: आपके काम की नहीं होती तारीफ और नहीं मिल रही प्रसिद्धि तो करें ये आसान उपाय - Inext Live\n⁄ Feng shui tips for popularity and prosperity\nFeng shui tips for popularity and prosperity\nPublish Date:Fri 29-Mar-2019 11:10:10 AM (IST)\nप्रतीकात्मक तस्वीर। दक्षिणी दिशा का संबंध प्रसिद्धि और सम्मान से जुड़ा होता है। किसी भी नए बिजनेस या पुस्तक प्रकाशन की योजना के लिए तब तक सही समय नहीं आ सकता, जब तक कि घर या दफ्तर के दक्षिणी हिस्से को सही न कर लिया जाए।\nकुछ लोग बगैर किसी अतिरिक्त प्रयास के आसानी से प्रसिद्धि प्राप्त कर लेते हैं, जबकि कइयों को कठिन परिश्रम के बावजूद मन-मुताबिक सफलता हाथ नहीं आती। ऐसे में फेंगशुई के कुछ सुझाव महत्वपूर्ण और सहयोगी साबित हो सकते हैं। जानिए ऐसे ही कुछ उपायों के बारे में...\n1. घर या दफ्तर के उत्तरी हिस्से को बढ़ाकर न केवल कामकाज के कई मौके प्राप्त किए जा सकते हैं, बल्कि वह सहजता के साथ पूरे भी किए जा सकते हैं। ऐसा इस हिस्से में जल तत्वों को शामिल कर किया जा सकता है। यह केवल घर के उत्तरी हिस्से के बढ़ने की बात नहीं, बल्कि वैसे लोगों का आपकी जिंदगी में शामिल होने जैसा है, जिनसे आपको सही मार्गदर्शन और सहयोग मिले।\n2. दक्षिणी दिशा का संबंध प्रसिद्धि और सम्मान से जुड़ा होता है। किसी भी नए बिजनेस या पुस्तक प्रकाशन की योजना के लिए तब तक सही समय नहीं आ सकता, जब तक कि घर या दफ्तर के दक्षिणी हिस्से को सही न कर लिया जाए।\n3. अपने सभी शैक्षणिक सर्टिफिकेट और डिग्रियों को दक्षिणी हिस्से में रखें। दक्षिण दिशा का संबंध अंक3और9से है, इसलिए आप दक्षिणी हिस्से में जब तस्वीरें या पेंटिंग लगाएं, तब उन्हें3या9के समूह में रखें। आप इन तस्वीरों को लाल रंग के फ्रेम में लगाकर अपनी ऊर्जा बढ़ा सकते हैं।\n4. अपने बगीचे के दक्षिणी हिस्से में लाल फूलों वाले कुछ पौधे लगाएं या उनके गमले रखें। आप उन पौधों के पास रोशनी के लिए दीपक रख सकते हैं। यदि आपके पास गार्डन नहीं है, तब ऐसा घर के भीतरी हिस्से में भी किया जा सकता है।\n5. पक्षियों से सामान्यत: शुभ संदेश आने के संकेत मिलते हैं, इसलिए घर के दक्षिणी हिस्से में पक्षियों का इस्तेमाल कर सकते हैं। यदि पक्षियों को रखना संभव नहीं है तो मोर के पंखों को नौ के समूह में रखा जा सकता है।\n6. सकारात्मक ऊर्जा के लिए मधुर झंकार देने वाली वस्तु को घर के प्रवेश द्वार पर टांग सकते हैं। वह बांस का हो सकता है, जिसमें पांच से ज्यादा छड़ें होनी चाहिए।\n# Feng Shui Tips For Popularity\n# Feng Shui Tips For Prosperity\n# South Direction For Popularity And Respect\nhollywood buzz54 minutes ago


antonellasym प्रोफाइल | Girls.xyz\nपिछला लॉग-इन: 1-3-21 8:28:32 PM\nबटन पर क्लिक करके आप antonellasym को मुख-पृष्ठ पर 60 सेकंडों के लिए पहले स्थान पर ला सकते हैं. इस समय के दौरान मॉडल का चैटरूम कहीं अधिक दृश्य और अविश्वसनीय रूप से लोकप्रिय हो जाएगा! आपकी इस गतिविधि के बारे में एक सूचना चैट में दिखाई देगी जो मॉडल और अन्य उपयोगकर्ताओं को दिखाई देगी. antonellasym को आपकी यह बात जरुर पसंद आएगी और वो आपके प्रति ह्रदय से आभार महसूस करेगी!\nantonellasym के महत्वपूर्ण विवरण\nकाम के घंटे antonellasym


BJP से जुड़े हादिया के पिता, बेटी पर लगाया था लव जेहाद का आरोप - Kerala love jihad case hadia father ashokan joins bjp tst - AajTak\nअखिला अशोकन ने 2016 में एक मुस्लिम शख्स से निकाह किया था, बाद में उसने धर्म परिवर्तन करके इस्लाम कबूला था. इस बात से खफा उसके पिता के एम अशोकन ने खुद को पीड़ित बताते हुए कोर्ट का रुख किया था.\nहादिया के पिता केएम अशोकन बीजेपी में हुए शामिल.\nतिरुवनंतपुरम, 19 दिसंबर 2018, अपडेटेड 09:37 IST\nकेरल में कथित लव जिहाद मामले से सुर्खियों में आईं हादिया उर्फ अखिला अशोकन के पिता केएम अशोकन बीजेपी में शामिल हो गए हैं. रिपोर्ट्स के मुताबिक, उन्होंने सोमवार को बीजेपी की सदस्यता ली और अब वो सबरीमाला मंदिर में सुप्रीम कोर्ट के फैसले के खिलाफ पार्टी के प्रदर्शन में शामिल होना चाहते हैं.\nबीजेपी में शामिल होने के बाद हादिया के पिता केएम अशोकन ने कहा, ' देश में बीजेपी ही एक ऐसी पार्टी है, जो हिंदुओं की रक्षा करती है. मैं बचपन से ही कम्युनिस्ट पार्टी का समर्थक था, लेकिन बाद में पार्टी अल्पसंख्यकों के वोटों के लिए गंदी वोट बैंक की राजनीति करने लगी. मैं ये समझने में नाकाम रहा कि जब भी कोई हिंदू की बात करता है, तो वह सांप्रदायिकता में क्यों बदल जाता है. इसलिए मैं बीजेपी से जुड़ा हूं.'\nमालूम हो कि अखिला अशोकन ने 2016 में एक मुस्लिम शख्स से निकाह किया था, बाद में उसने धर्म परिवर्तन करके इस्लाम कबूला था. इस बात से खफा उसके पिता के एम अशोकन ने खुद को पीड़ित बताते हुए कोर्ट का रुख किया था.\nपहले तो केरल हाई कोर्ट ने हादिया की उसके पति के साथ शादी की वैधता को रद्द कर दिया था, लेकिन इस मामले में मोड़ तब आया जब मामला सुप्रीम कोर्ट में जा पहुंचा.\nजब एक लव अफेयर की जांच NIA को करनी पड़ी...\nसुप्रीम कोर्ट ने केरल हाई कोर्ट का फैसला पलटते हुए हादिया के निकाह को फिर से बहाल कर दिया था. यह मामला इतना बढ़ा कि कोर्ट ने राष्ट्रीय जांच एजेंसी को जांच के आदेश दिए थे.\nवहीं, इस मामले में हादिया के पति शाफीन ने कोट्टायम पुलिस में यह शिकायत दी थी कि उसकी पत्नी हादिया के परिवार वाले और आरएसएस के लोग उसे फिर से हिंदू धर्म अपनाने के लिए मजबूर कर रहे हैं. शाफीन ने यह आरोप भी लगाया कि हिंदू धर्मगुरुओं ने तीन घंटे हादिया को धर्म बदलने के लिए काउंसिलिंग भी कराई.\nमालूम हो कि आर्मी परिवार से ताल्लुक रखने वाली हादिया उर्फ़ अखिला अपने पिता केएम अशोकन की इकलौती बेटी है. सुप्रीम कोर्ट के फैसले के बाद अब हादिया अपने पति शफी के साथ रह रही हैं. हादिया के मामले में केरल में सियासत काफी गर्म हुई थी.


You are here » Home » फीचारुड न्यूज़ » वीना ने कहा प्रचार पाना मकसद नहीं था\nपाकिस्तान की विवादास्पद अभिनेत्री वीना मलिक ने खुद के अचानक लापता होने पर कहा है कि यह उन्होंने प्रचार पाने के लिए नहीं किया था, बल्कि वह एक होटल में आराम कर रही थीं. वीना ने कहा, यह प्रचार पाने का स्टंट नहीं था.\nकोई व्यक्ति 15 दिनों में दो बार इस तरह का स्टंट नहीं कर सकता. उन्होंने कहा, मैं बीते कुछ दिनों से नाखुश थी. मैंने अश्मित और अपनी मां को फ़ ोन किया. उनको मैंने बताया कि मैं एक होटल में आराम करने जा रही हूं क्योंकि मेरी सेहत ठीक नहीं है. कुछ दिनों पहले ही पत्रिका एफएचएम के मुख्य पृष्ठ पर वीना की एक निर्वस्त्र तस्वीर छपी थी और इसमें उनकी बांह पर आईएसआई लिखा एक टैटू भी बना था. इससे खासा विवाद खड़ा हुआ था.\nTags: Pakistani Actress, Veena Malik\n« करीना और मैं एक साथ शानदार दिखते हैं\nअभ्यास मैच का नतीजा नहीं निकला »


मुस्लिम तलाक व हिंदू सेपरेशन: अकांक्षा शर्मा के दर्द को समझिये और फर्क जान जाइए - http://naukarshahi.com\nमुस्लिम तलाक व हिंदू सेपरेशन: अकांक्षा शर्मा के दर्द को समझिये और फर्क जान जाइए\n18-10-2016, 8:37:30 am\nमुस्लिम तलाक और हिंदू सेपरेशन की बारीकियों और उसके परिणाम को जानना है तो क्रिकेटर युवराज सिंह की भाभी अकांक्षा शर्मा के इस दर्द को समझिये और जान जाइए.\nअकांक्षा शर्मा युवराज सिंह की भाभी हैं\nसेराज अनवर, वरिष्ठ पत्रकार\nविवाह के बाद पति-पत्नी में नहीं पटी. 23 वर्षीय लड़की की शादी मात्र चार महीना ही चल पायी . ससुराल के ज़ुल्म से तंग आ कर लड़की मौत को गला लगाने तक को तैयार थी. आज वो एक स्टार है . मगर तीन साल बाद भी तथाकथित विवाह से वो आज़ाद नहीं हो पायी है. हाई- फ़ाई फ़ैमिली से बिलोंग करने के बावजूद घुट- घुट कर जी रही है..\nनिकाह के बाद मियाँ- बीवी में तालमेल नहीं बैठ पाया . शौहर को ग़ुस्सा आ गया , उसने तीन तलाक़ दे दी. बेवक़ूफ़ था. एक तलाक़ से काम चल सकता था, बेला वजह, बेला ज़रूरत उसने तीन तलाक़ दे दी. बहरहाल, दोनो के रास्ते जुदा हो गये. लड़के ने दूसरी लड़की से निकाह कर लिया और मधुर जीवन गुज़ारने लगा , लड़की का निकाह भी दूसरे लड़के से हो गया और वो भी हँसी- ख़ुशी ज़िंदगी गुज़ारने लगी. दोनो तस्वीर में कौन सी तस्वीर बेहतर है? पत्नी को लटका कर रखना ताकि वो घुट – घुट कर जीवन काट दे ? या उसे आज़ाद कर देना\nचाहिए ताकि वो दूसरी शादी करके नई ज़िंदगी का आग़ाज़ करे . .\nसलमान के साथ खड़ी लड़की आकांक्षा शर्मा है. क्रिकेटर यूवराज सिंह की भाभी. 2014 में उसका विवाह युवराज के भाई ज़ोरावर सिंह से हुई लेकिन ये शादी महज़ चार महीने ही चल पायी . आकांक्षा को अपने ससुराल वालों से कुछ और नहीं सिर्फ़ तलाक़ चाहिये. ताकि वो नई जीवन की शुरुआत कर सके . BIG BOSS सीज़न 10 की वो कंटेस्टंट है. कल रात जब वो अपनी दर्दनाक कहानी national TV पर सुना रही थी, तो सभी के आँखों में आँसू थे. इसी दिन केलिए इस्लाम ने तलाक़ की व्यवस्था की..\nनोट- हिंंदू मैरेज में शादी तोड़ी नहीं जा सकती. चाहे जितना भी आपसी विवाद गहरा हो.\nHindu sepration Muslim Talaq Plight of Hindu seperation Seraj Anwar\t2016-10-18\nPrevious: जबरन नहीं थोपा जाए समान नागरिक संहिता\nNext: और मोटरसाइकिल हादसे की शिकार बच्ची मर गयी, पर छोड़ गयी वर्दी के दामन पर एक दाग


sarkari naukri 2021 CGPSC Recruitment 386 senior resident post vacancy check salary and eligibility - CGPSC Recruitment 2021 : छत्तीसगढ़ में सीनियर रेजिडेंट की 386 वैकेंसी, मिलेगी2लाख से अधिक सैलरी – News18 हिंदी\nCGPSC Recruitment 2021 : सीनियर रेजिडेंट पद के लिए आवेदन 19 जनवरी 2022 तक होगा.\nCGPSC Recruitment 2021 : छत्तीसगढ़ में मेडिकल में पोस्ट ग्रेजुएट युवाओं के लिए नौकरी का शानदार मौका है. छत्तीसगढ़ लोक सेवा आयोग ने सीनियर रेजिडेंट मेडिकल एजुकेशन डिपार्टमेंट के लिए सीनियर रेजिडेंट के पदों पर भर्ती निकाली है. सीनियर रेजिडेंट के पद पर भर्ती होने के बाद उम्मीदवारों को अच्छा सैलरी पैकेज मिलेगा. इसके लिए आवेदन छत्तीसगढ़ लोक सेवा आयोग की वेबसाइट पर जाकर करना है. आवेदन प्रक्रिया 16 दिसंबर से शुरू होगी. नोटिस में कहा गया है कि सीनियर रेजिडेंट के पद पर आवेदन करने वाले छत्तीसगढ़ के स्थानीय निवासियों को ही आरक्षण का लाभ मिलेगा.\nLast Updated : November 30, 2021, 23:56 IST\nनई दिल्ली. CGPSC Recruitment 2021 : छत्तीसगढ़ लोक सेवा आयोग ने सीनियर रेजिडेंट के पदों पर बंपर भर्ती निकाली है. इसके लिए आवेदन प्रक्रिया 16 दिसंबर से शुरू होगी और 14 जनवरी 2022 तक चलेगी. नोटिफिकेशन के अनुसार छत्तीसगढ़ लोकसेवा आयोग 386 सीनियर रेजिडेंट्स की भर्ती करेगा. यह भर्ती सीनियर रेजिडेंट मेडिकल एजुकेशन डिपार्टमेंट में होगी. सीनियर रेजिडेंट के पदों पर भर्ती होने के बाद उम्मीदवारों को लेवल-13 के अंतर्गत पे स्केल- 67300-213100 रुपये प्रति माह की सैलरी मिलेगी. इसके लिए आवेदन छत्तीसगढ़ लोक सेवा आयोग की वेबसाइट http://www.psc.cg.gov.in/ पर जाकर आवेदन करना होगा.\nआयोग के विज्ञापन के अनुसार, आवेदन फॉर्म में त्रुटि सुधार 15 जनवरी 2022 से 19 जनवरी 2022 तक किया जा सकेगा. उम्मीदवार अपने आवेदन फॉर्म में त्रुटि सुधार एक ही बार कर सकेंगे. आवेदन फॉर्म में त्रुटि सुधार नि:शुल्क किया जा सकेगा. हालांकि 20 जनवरी से 24 जनवरी तक शुल्क चुकाकर भी किया जा सकेगा. इसके लिए उम्मीदवारों को 100 रुपये शुल्क चुकाने होंगे.\nCGPSC Recruitment 2021 : सीनियर रेजिडेंट भर्ती के लिए योग्यता\nछत्तीसगढ़ लोक सेवा आयोग के अनुसार सीनियर रेजिडेंट पद के लिए उम्मीदवारों के पास एमडी/एमएस/डीएनबी/डिप्लोमा का सर्टिफिकेट या डिग्री होनी चाहिए. साथ ही उम्मीदवार का मेडिकल काउंसिल ऑफ इंडिया या किसी राज्य की मेडिकल काउंसिल में रजिस्ट्रेशन भी जरूरी है. चयनित उम्मीदवारों की नियुक्ति तीन साल की परिवीक्षा पर की जाएगी.\nCGPSC Recruitment 2021 : सीनियर रेजिडेंट भर्ती के लिए आयु सीमा\nसीनियर रेजिडेंट पद के लिए उम्मीदवारों की उम्र एक जनवरी 2021 को 25 वर्ष से कम और 35 वर्ष से अधिक नहीं होनी चाहिए. लेकिन छत्तीसगढ़ राज्य के स्थानीय निवासियों को अधिकतम आयु सीमा में पांच वर्ष तक की छूट मिलेगी. आरक्षण का लाभ सिर्फ छत्तीसगढ़ राज्य के स्थानीय निवासियों को ही मिलेगा.\nCGPSC Recruitment 2021 : सीनियर रेजिडेंट भर्ती के लिए आवेदन शुल्क\nसीनियर रेजिडेंट पद के लिए सामान्य वर्ग और अन्य राज्यों को आवेदन शुल्क के रूप में 400 रुपये चुकाने होंगे. जबकि छत्तीसगढ़ के स्थानीय निवासी एससी, एसटी और ओबीसी के लिए आवेदन शुल्क 300 रुपये है.\nCG Forest Guard Admit Card 2021 Released: जारी हुआ CG Forest Guard 2021 का एडमिट कार्ड, ये है डाउनलोड करने का Direct Link\nTags: CGPSC, Government jobs, Job and career, Job news\nICICI सिक्‍यूरिटीज की सलाह- इन दस शेयरों की खरीददारी में है बहुत समझदारी


पाकिस्तानी PM इमरान खान ने संसद में कहा, भारत से हम बच गए - World AajTak\nपाकिस्तानी PM इमरान खान ने संसद में कहा, भारत से हम बच गए\nपाकिस्तान के प्रधानमंत्री इमरान खान ने मंगलवार को संसद में भाषण के दौरान भारत के खिलाफ बेबुनियाद आरोप लगाए हैं. अब पाकिस्तान के प्रधानमंत्री इमरान खान ने कहा है कि इसे लेकर कोई संदेह नहीं है कि मंगलवार को पाकिस्तान स्टॉक एक्सचेंज पर हुए आतंकी हमले के पीछे भारत का हाथ है.\n2008 के मुंबई हमले का जिक्र करते हुए पाकिस्तानी पीएम ने कहा, "जो मुंबई में हुआ, वे उसे कराची में दोहराना चाहते थे. वे अनिश्चितता फैलाना चाहते थे. नि:संदेह, ये काम भारत का ही है."\nइमरान खान ने आतंकी हमले के दौरान शहीद हुए एक पुलिस सब इंस्पेक्टर और तीन सिक्योरिटी गार्ड्स को पाकिस्तान का हीरो करार दिया. इमरान ने भारत पर बिना किसी आधार के आरोप लगाते हुए कहा, "भारत ने हमें अस्थिर करने के लिए योजना बनाई थी लेकिन जवानों ने कुर्बानियां देकर बड़ी अनहोनी से बचा लिया."\nइमरान खान ने कहा, "मेरी कैबिनेट और मंत्रियों को पता है कि सारी एजेंसियां हाई अलर्ट पर थीं. हमारी एजेंसियां कम से कम चार आतंकी हमलों की कोशिशों को विफल कर चुकी हैं जिनमें से दो घटनाओं को इस्लामाबाद में ही अंजाम देने की योजना थी. हम पूरी तरह से तैयार थे...ये हमारी एक बड़ी जीत थी."\nबता दें कि आतंकवादियों ने सोमवार को पाकिस्तान स्टॉक एक्सचेंज (पीएसई) की बिल्डिंग पर हमला कर पाकिस्तान की आर्थिक राजधानी कराची को दहला दिया था. हमले में चार आतंकवादियों सहित 11 लोगों की मौत हो गई. इसमें4सुरक्षा गार्ड, एक पुलिस अधिकारी और2नागरिकों की जान गई. हमले में शामिल चारों आतंकी भी ढेर हो गए.\nबलूचिस्तान लिबरेशन आर्मी (बीएलए) ने सोशल मीडिया के जरिए इस हमले की जिम्मेदारी ली है. हालांकि, पाकिस्तान लगातार भारत पर फर्जी आरोप लगा रहा है. हमले के बाद पैरामिलिट्री रेंजर्स चीफ ने प्रेस कॉन्फ्रेंस में कहा था, पाकिस्तान की आर्थिक राजधानी में शांति देखकर भारतीय खुफिया एजेंसी रॉ को बेचैनी हो रही थी. इस तरह के हमले को बिना किसी विदेशी एजेंसी की मदद के बिना अंजाम नहीं दिया जा सकता है.\nपाकिस्तान के विदेश मंत्री शाह महमूद कुरैशी ने भी इससे पहले भारत पर इसी तरह के आरोप लगाए थे. पाकिस्तान के विदेश मंत्री शाह महमूद कुरैशी ने कहा था कि इस हमले के पीछे भारत का हाथ है और भारत पाकिस्तान में शांति नहीं देख सकता है.\nपाकिस्तान से आ रहे इस तरह के बयानों को लेकर भारत ने भी पलटवार किया है. भारत के विदेश मंत्रालय के प्रवक्ता अनुराग श्रीवास्तव ने इस तरह के बयानों को बकवास करार देते हुए कहा कि पाकिस्तान के उलट भारत दुनिया में हुए हर आतंकी हमले की निंदा करता है. इसमें कराची हमला भी शामिल है. भारत को इसमें किसी तरह की हिचकिचाहट नहीं है. विदेश मंत्रालय ने कहा कि पाकिस्तान अपनी घरेलू समस्याओं का जिम्मा भारत के सिर पर नहीं मढ़ सकता है.\nभारत ने पलटकर सवाल किया कि क्या पाकिस्तान के विदेश मंत्री शाह महमूद कुरैशी अपनी सरकार और अपने प्रधानमंत्री के उस बयान पर प्रतिक्रिया देना चाहेंगे जिसमें उन्होंने एक वैश्विक आतंकी को 'शहीद' बताया था. दरअसल, पाकिस्तान के प्रधानमंत्री इमरान खान ने कुछ दिन पहले ही संसद में भाषण के दौरान अल कायदा के सरगना रहे ओसामा बिन लादेन को शहीद करार दिया था.


Brahma Kumaris Murli Hindi 30 December 2019\n30-12-2019 प्रात:मुरली ओम् शान्ति "बापदादा" मधुबन\nरूहानी बाप रूहानी बच्चों से पूछते हैं-मीठे-मीठे बच्चे, तुम अपना भविष्य का पुरूषोत्तम मुख, पुरूषोत्तम चोला देखते हो? यह पुरूषोत्तम संगमयुग है ना। तुम फील करते हो कि हम फिर नई दुनिया सतयुग में इनकी वंशावली में जायेंगे, जिसको सुखधाम कहा जाता है। वहाँ के लिए ही तुम अभी पुरूषोत्तम बन रहे हो। बैठे-बैठे यह विचार आना चाहिए। स्टूडेन्ट जब पढ़ते हैं तो उनकी बुद्धि में यह जरूर रहता है-कल हम यह बनेंगे। वैसे तुम भी जब यहाँ बैठते हो तो भी जानते हो कि हम विष्णु की डिनायस्टी में जायेंगे। तुम्हारी बुद्धि अब अलौकिक है। और किसी मनुष्य की बुद्धि में यह बातें रमण नहीं करती होंगी। यह कोई कॉमन सतसंग नहीं है। यहाँ बैठे हो, समझते हो सत बाबा जिसको शिव कहते हैं हम उनके संग में बैठे हैं। शिवबाबा ही रचयिता है, वही इस रचना के आदि-मध्य-अन्त को जानते हैं। वही यह नॉलेज देते हैं। जैसे कल की बात सुनाते हैं। यहाँ बैठे हो, यह तो याद होगा ना - हम आये हैं रिज्युवनेट होने अर्थात् यह शरीर बदल दैवी शरीर लेने। आत्मा कहती है हमारा यह तमोप्रधान पुराना शरीर है। इसको बदलकर ऐसा शरीर लेना है। कितनी सहज एम ऑब्जेक्ट है। पढ़ाने वाला टीचर जरूर पढ़ने वाले स्टुडेन्ट से होशियार होगा ना। पढ़ाते हैं, अच्छे कर्म भी सिखलाते हैं। अभी तुम समझते हो हमको ऊंच ते ऊंच भगवान पढ़ाते हैं तो जरूर देवी-देवता ही बनायेंगे। यह पढ़ाई है ही नई दुनिया के लिए। और किसको नई दुनिया का ज़रा भी पता नहीं है। यह लक्ष्मी-नारायण नई दुनिया के मालिक थे। देवी-देवतायें भी तो नम्बरवार होंगे ना। सब एक जैसे तो हो भी न सकें क्योंकि राजधानी है ना। यह ख्यालात तुम्हारे चलते रहने चाहिए। हम आत्मा अभी पतित से पावन बनने के लिए पावन बाप को याद करते हैं।\nआत्मा याद करती है अपने स्वीट बाप को। बाप खुद कहते हैं तुम मुझे याद करेंगे तो पावन सतोप्रधान बन जायेंगे। सारा मदार याद की यात्रा पर है। बाप जरूर पूछेंगे-बच्चे, मुझे कितना समय याद करते हो? याद की यात्रा में ही माया की युद्ध चलती है। तुम युद्ध भी समझते हो। यह यात्रा नहीं परन्तु जैसेकि लड़ाई है, इसमें ही बहुत खबरदार रहना है। नॉलेज में माया के तूफान आदि की बात नहीं। बच्चे कहते भी हैं बाबा हम आपको याद करते हैं, परन्तु माया का एक ही तूफान नीचे गिरा देता है। नम्बरवन तूफान है देह-अभिमान का। फिर है काम, क्रोध, लोभ, मोह का। बच्चे कहते हैं बाबा हम बहुत कोशिश करते हैं याद में रहने की, कोई विघ्न न आये परन्तु फिर भी तूफान आ जाते हैं। आज क्रोध का, कभी लोभ का तूफान आया। बाबा आज हमारी अवस्था बहुत अच्छी रही, कोई भी तूफान सारा दिन नहीं आया। बड़ी खुशी रही। बाप को बड़े प्यार से याद किया। स्नेह के आंसू भी आते रहे। बाप की याद से ही बहुत मीठे बन जायेंगे। यह भी समझते हैं हम माया से हार खाते-खाते कहाँ तक आकर पहुँचे हैं। यह कोई समझते थोड़ेही हैं। मनुष्य तो लाखों वर्ष कह देते हैं या परम्परा कह देते। तुम कहेंगे हम फिर से अभी मनुष्य से देवता बन रहे हैं। यह नॉलेज बाप ही आकर देते हैं। विचित्र बाप ही विचित्र नॉलेज देते हैं। विचित्र निराकार को कहा जाता है। निराकार कैसे यह नॉलेज देते हैं। बाप खुद समझाते हैं मैं कैसे इस तन में आता हूँ। फिर भी मनुष्य मूँझते हैं। क्या एक इसी तन में आयेगा! परन्तु ड्रामा में यही तन निमित्त बनता है। ज़रा भी चेन्ज हो नहीं सकती। यह बातें तुम ही समझकर और दूसरों को समझाते हो।\nआत्मा ही पढ़ती है। आत्मा ही सीखती-सिखलाती है। आत्मा मोस्ट वैल्युबुल है। आत्मा अविनाशी है, सिर्फ शरीर खत्म होता है। हम आत्मायें अपने परमपिता परमात्मा से रचता और रचना के आदि-मध्य-अन्त के 84 जन्मों की नॉलेज ले रहे हैं। नॉलेज कौन लेते हैं? हम आत्मा। तुम आत्मा ने ही नॉलेजफुल बाप से मूलवतन, सूक्ष्मवतन को जाना है। मनुष्यों को पता ही नहीं है कि हमें अपने को आत्मा समझना है। मनुष्य तो अपने को शरीर समझ उल्टे लटक पड़े हैं। गायन है आत्मा सत, चित, आनन्द स्वरूप है। परमात्मा की सबसे जास्ती महिमा है। एक बाप की कितनी महिमा है। वही दु:ख हर्ता, सुख कर्ता है। मच्छर आदि की तो इतनी महिमा नहीं करेंगे कि वह दु:ख हर्ता, सुख कर्ता, ज्ञान का सागर है। नहीं, यह है बाप की महिमा। तुम बच्चे भी मास्टर दु:ख हर्ता सुख कर्ता हो। तुम बच्चों को भी यह नॉलेज नहीं थी, जैसे बेबी बुद्धि थे। बच्चे में नॉलेज नहीं होती और कोई अवगुण भी नहीं होता है, इसलिए उसे महात्मा कहा जाता है क्योंकि पवित्र है। जितना छोटा बच्चा उतना नम्बरवन फूल। बिल्कुल ही जैसे कर्मातीत अवस्था है। कर्म-अकर्म-विकर्म को कुछ भी नहीं जानते हैं, इसलिए वह फूल है। सबको कशिश करते हैं। जैसे एक बाप सभी को कशिश करते हैं। बाप आये ही हैं सभी को कशिश कर खुशबूदार फूल बनाने। कई तो कांटे के कांटे ही रह जाते हैं।5विकारों के वशीभूत होने वाले को कांटा कहा जाता है। नम्बरवन कांटा है देह-अभिमान का, जिससे और कांटों का जन्म होता है। कांटों का जंगल बहुत दु:ख देता है। किस्म-किस्म के कांटे जंगल में होते हैं ना इसलिए इसको दु:खधाम कहा जाता है। नई दुनिया में कांटे नहीं होते इसलिए उसको सुखधाम कहा जाता है।\nशिवबाबा फूलों का बगीचा लगाते हैं, रावण कांटों का जंगल लगाता है इसलिए रावण को कांटों की झाड़ियों से जलाते हैं और बाप पर फूल चढ़ाते हैं। इन बातों को बाप जानें और बच्चे जानें और न जाने कोई। तुम बच्चे जानते हो-ड्रामा में एक पार्ट दो बार बज न सके। बुद्धि में है सारी दुनिया में जो पार्ट बजता है वह एक-दो से नया। तुम विचार करो सतयुग से लेकर अब तक कैसे दिन बदल जाता है। सारी एक्टिविटी ही बदल जाती है।5हजार वर्ष की एक्टिविटी का रिकॉर्ड आत्मा में भरा हुआ है। वह कभी बदल नहीं सकता। हर आत्मा में अपना-अपना पार्ट भरा हुआ है। यह छोटी-सी बात भी कोई की बुद्धि में आ न सके। इस ड्रामा के पास्ट, प्रेजन्ट और फ्युचर को तुम जानते हो। यह स्कूल है ना। पवित्र बन बाप को याद करने की पढ़ाई बाप पढ़ाते हैं। यह बातें कभी सोची थी कि बाप आकर ऐसे पतित से पावन बनाने की पढ़ाई पढ़ायेंगे! इस पढ़ाई से ही हम विश्व के मालिक बनेंगे! भक्ति मार्ग के पुस्तक ही अलग हैं, उसको कभी पढ़ाई नहीं कहा जाता है। ज्ञान के बिना सद्गति हो भी कैसे? बाप बिना ज्ञान कहाँ से आये जिससे सद्गति हो। सद्गति में जब तुम होंगे तब भक्ति करेंगे? नहीं, वहाँ है ही अपार सुख, फिर भक्ति किसलिए करें? यह ज्ञान अभी ही तुम्हें मिलता है। सारा ज्ञान आत्मा में रहता है। आत्मा का कोई धर्म नहीं होता। आत्मा जब शरीर धारण करती है फिर कहते हैं फलाना इस-इस धर्म का है। आत्मा का धर्म क्या है? एक तो आत्मा बिन्दी मिसल है और शान्त स्वरूप है, शान्तिधाम में रहती है। अभी बाप समझाते हैं सभी बच्चों का बाप पर हक है। बहुत बच्चे हैं जो और-और धर्मों में कनवर्ट हो गये हैं।\nवह फिर निकलकर अपने असली धर्म में आ जायेंगे। जो देवी-देवता धर्म छोड़ दूसरे धर्म में गये हैं वह सभी पत्ते लौट अपनी जगह पर आ जायेंगे। तुम्हें पहले-पहले तो बाप का परिचय देना है। इन बातों में ही सब मूँझे हुए हैं। तुम बच्चे समझते हो अभी हमें कौन पढ़ाते हैं? बेहद का बाप। कृष्ण तो देहधारी है, इनको (ब्रह्मा बाबा को) भी दादा कहेंगे। तुम सब भाई-भाई हो ना। फिर है मर्तबे के ऊपर। भाई का शरीर कैसा है, बहन का शरीर कैसा है। आत्मा तो एक छोटा सितारा है। इतनी सारी नॉलेज एक छोटे-से सितारे में है। सितारा शरीर के बिगर बात भी नहीं कर सकता। सितारे को पार्ट बजाने के लिए इतने ढेर आरगन्स मिले हुए हैं। तुम सितारों की दुनिया ही अलग है। आत्मा यहाँ आकर फिर शरीर धारण करती है। शरीर छोटा-बड़ा होता है। आत्मा ही अपने बाप को याद करती है। वह भी जब तक शरीर में है। घर में आत्मा बाप को याद करेगी? नहीं। वहाँ कुछ भी मालूम नहीं पड़ता-हम कहाँ हैं! आत्मा और परमात्मा दोनों जब शरीर में हैं तब आत्माओं और परमात्मा का मेला कहा जाता है। गायन भी है आत्मा और परमात्मा अलग रहे बहुकाल..... कितना समय अलग रहे? याद आता है-कितना समय अलग रहे? सेकण्ड-सेकण्ड पास होते5हज़ार वर्ष बीत गये। फिर वन नम्बर से शुरू करना है, एक्यूरेट हिसाब है। अभी तुमसे कोई पूछे इसने कब जन्म लिया था? तो तुम एक्यूरेट बता सकते हो। श्रीकृष्ण ही पहले नम्बर में जन्म लेता है। शिव का तो कुछ भी मिनट सेकण्ड नहीं निकाल सकते। कृष्ण के लिए तिथि-तारीख, मिनट, सेकण्ड निकाल सकते हो। मनुष्यों की घड़ी में फ़र्क पड़ सकता है। शिवबाबा के अवतरण में तो बिल्कुल फ़र्क नहीं पड़ सकता। पता ही नहीं पड़ता कब आया? ऐसे भी नहीं, साक्षात्कार हुआ तब आया।\nनहीं, अन्दाज लगा सकते हैं। मिनट-सेकेण्ड का हिसाब नहीं बता सकते। उनका अवतरण भी अलौकिक है, वह आते ही हैं बेहद की रात के समय। बाकी और भी जो अवतरण आदि होते हैं, उनका पता पड़ता है। आत्मा शरीर में प्रवेश करती है। छोटा चोला पहनती है फिर धीरे-धीरे बड़ा होता है। शरीर के साथ आत्मा बाहर आती है। इन सभी बातों को विचार सागर मंथन कर फिर औरों को समझाना होता है। कितने ढेर मनुष्य हैं, एक न मिले दूसरे से। कितना बड़ा माण्डवा है। जैसे बड़ा हाल है, जिसमें बेहद का नाटक चलता है। तुम बच्चे यहाँ आते हो नर से नारायण बनने के लिए। बाप जो नई सृष्टि रचते हैं उसमें ऊंच पद लेने के लिए। बाकी यह जो पुरानी दुनिया है वह तो विनाश होनी है। बाबा द्वारा नई दुनिया की स्थापना हो रही है। बाबा को फिर पालना भी करनी है। जरूर जब यह शरीर छोड़े तब फिर सतयुग में नया शरीर लेकर पालना करे। उसके पहले इस पुरानी दुनिया का विनाश भी होना है। भंभोर को आग लगेगी। पीछे यह भारत ही रहेगा बाकी तो खलास हो जायेंगे। भारत में भी थोड़े बचेंगे। तुम अब मेहनत कर रहे हो कि विनाश के बाद फिर सजायें न खायें। अगर विकर्म विनाश नहीं होंगे तो सजायें भी खायेंगे और पद भी नहीं मिलेगा। तुमसे जब कोई पूछते हैं तुम किसके पास जाते हो? तो बोलो, शिवबाबा के पास, जो ब्रह्मा के तन में आया हुआ है। यह ब्रह्मा कोई शिव नहीं है। जितना बाप को जानेंगे तो बाप के साथ प्यार भी रहेगा। बाबा कहते हैं बच्चे तुम और कोई को प्यार नहीं करो और संग प्यार तोड़ एक संग जोड़ो। जैसे आशिक माशूक होते हैं ना। यह भी ऐसे हैं। 108 सच्चे आशिक बनते हैं, उसमें भी 8 सच्चे-सच्चे बनते हैं। 8 की भी माला होती है ना।9रत्न गाये हुए हैं। 8 दानें,9वां बाबा। मुख्य हैं 8 देवतायें, फिर 16108 शहजादे शहजादियों का कुटुम्ब बनता है त्रेता अन्त तक। बाबा तो हथेली पर बहिश्त दिखलाते हैं। तुम बच्चों को नशा है कि हम तो सृष्टि के मालिक बनते हैं। बाबा से ऐसा सौदा करना है। कहते हैं कोई विरला व्यापारी यह सौदा करे। ऐसे कोई व्यापारी थोड़ेही हैं। तो बच्चे ऐसे उमंग में रहो हम जाते हैं बाबा के पास।\nऊपर वाला बाबा। दुनिया को मालूम नहीं है, वो कहेंगे कि वह तो अन्त में आता है। अब वही कलियुग का अन्त है। वही गीता, महाभारत का समय है, वही यादव जो मूसल निकाल रहे हैं। वही कौरवों का राज्य और वही तुम पाण्डव खड़े हो। तुम बच्चे अभी घर बैठे अपनी कमाई कर रहे हो। भगवान घर बैठे आया हुआ है इसलिए बाबा कहते हैं कि अपनी कमाई कर लो। यही हीरे जैसा जन्म अमोलक गाया हुआ है। अब इसको कौड़ी बदले खोना नहीं है। अब तुम इस सारी दुनिया को रामराज्य बनाते हो। तुमको शिव से शक्ति मिल रही है। बाकी आजकल कईयों की अकाले मृत्यु भी हो जाती है। बाबा बुद्धि का ताला खोलता है और माया बुद्धि का ताला बन्द कर देती है। अब तुम माताओं को ही ज्ञान का कलष मिला हुआ है। अबलाओं को बल देने वाला वह है। यही ज्ञान अमृत है। शास्त्रों के ज्ञान को कोई अमृत नहीं कहा जाता है। अच्छा ! मीठे-मीठे सिकीलधे बच्चों प्रति मात-पिता बापदादा का याद-प्यार और गुडमॉर्निंग। रूहानी बाप की रूहानी बच्चों को नमस्ते।\nHowTo BK-Hindi-Murli Brahma Kumaris Murli Hindi 30 December 2019


किसी को Encouraged अर्थात उत्साहित क्यों करें? • AchiBaten.Com\nआइये ढूंढें इसका Answer कि किसी को Encouraged अर्थात उत्साहित क्यों करें?\nदुनिया में हर कोई यह चाहता है कि लोग उसके बारे में अच्छा विचार रखें।\nऔर इस का सबसे अच्छा तरीका यह है कि जहाँ तक संभव हो आप दूसरों की सराहना करते रहें आप जब जब किसी को प्रोत्साहित करते हैं तो वह बहुत ज्यादा प्रसन्न हो कर आप के पास से उठता है। आप की प्रोत्साहित (Encouraged ) करने की वजह से उसका जीवन सुखद हो जाता है और इस बात की भी संभावना रहता है कि वह खुद भी अपने बारे में अच्छी राय रखना आरंभ कर दे। आप की प्रोत्साहित Encouraged करने की वजह से उसके अंदर उत्साह बढ़ेगा और दृढ़ संकल्प के साथ अपनी मंज़िल की ओर बढ़ता चला जाएगा।\nहम कामना करते हैं कि हमारे साथी हमारे प्रयास की दाद दें, यही वजह है कि प्रोत्साहित करने की वजह से इस कदर सफलता देखने में आती हैं। यह प्रोत्साहन Encouraged का ही चमत्कार था कि सड़कों पर News Paper बेचने वाले लड़के करोड़पति बन गए। और कमज़ोर से कमज़ोर लोग पहलवान बन गए। प्रोत्साहन (Encouragement) ने सैकड़ों बल के हजारों इंसानों की जीवन में क्रांतिकारी परिवर्तन लाया। घाव से चूर दिलों पर मरहम रख दिया और न जाने कितने लोगों को तबाही व बर्बादी और ख़ुदकुशी से बचा लिया।\nकसी को प्रोत्साहित करने में आपका कुछ भी खर्च नहीं होता। केवल थोड़ी सी ध्यान की ज़रुरत है और ज़रा सा Time देना पड़ता है। प्रोत्साहित करने की विभिन्न तरीके हुआ करते हैं। कहीं पर केवल एक छोटा सा पर्चा लिख देना काफी हो जाता है। कहीं दो-चार Simple Words से काम चल जाता है। कुछ अवसर ऐसे होते हैं जहाँ केवल छोटे से इशारे की ज़रूरत होती है। कहीं केवल सौहार्दपूर्ण (Friendly) हो कर हाथ मिला लेने से ही असर हो जाता है।\nयह भी पढ़ें: पहले कुछ सहना पड़ता है। A Hindi Story.\nबच्चे और नौजवान बहुत जल्दी हिम्मत हार बैठते हैं, इस लिए उनको प्रोत्साहित करने के लिए अलग अलग तरीके चुनने पड़ते हैं, कभी ज़रा सी मदद कर देने से काम चल जाता है। कभी पुरस्कारों की उम्मीद अपना जादू दिखा देती है। कभी पिछली सफलता की याद से काम बन जाता है। अगर आप के अपने बच्चे हों तो अलग बात है वरना जहाँ भी आप को बच्चे मिल जाएं, उनको दिल खोल कर प्रोत्साहित किजए। अगर आप के पास लोग काम करने आते हैं या आप किसी जगह अफ़सर हैं तो याद रखये कि जिस तरह से मशीन तेल डाल ने से चालू हो जाती है उसी तरह प्रोत्साहित करने की वजह से आप के नीचे काम करने वाले अपने कर्तव्यों को अंजाम देने में बेहतर से बेहतर की कोशिश करने लगते है।\nआप यह देखेंगे कि प्रोत्साहित करने से, हिम्मत दिलाने से लोग दिल खोल कर काम करने लगते हैं। अगर कोई Officer अपने से नीचे वाले को प्रोत्साहित कर देता है तो नीचे वाला अपने Officer के अंदर एक तरह की जादू सा महसूस करने लगता है।\nएक कहानी जो आपकी सोच बदल दे.\nअगर आप के अंदर यह जादू सा महसूस कराने वाली विशेषता मौजूद है तो हर जगह आप को आवभागत होगी और आप बहुत ज्यादा प्रिय व्यक्ति बनते चले जाएंगे क्यूँ कि यह गुण है ही ऐसी कि हर कोई इसकी मूल्य को जानता है और उसका मान रखता है।\nHindi Essay Personal Development Self Improvement Success


एच-1बी वीजा पर अमेरिका गए तो 'नरक' हो सकता है जीवन - Oneindia Hindi\nPublished : January 17, 2019, 06:03\nएच-1बी वीजा पर अमेरिका गए तो 'नरक' हो सकता है जीवन | अमेरिका के एक थिंक टैंक के मुताबिक एच-1बी वीजाधारकों को अकसर खराब कामकाजी हालात में काम कराया जाता है और उनके साथ दुर्व्यवहार की आशंका बनी रहती है. थिंक टैंक ने गुरुवार को इस बारे में जानकारी देते हुए उनके वेतन में संतोषजनक वृद्धि करने जैसे सुधार करने की मांग की. ‘साउथ एशिया सेंटर ऑफ द अटलांटिक काउंसिल‘ ने अपनी एक रिपोर्ट में वीजाधारकों के लिये काम के हालात अच्छे बनाने और और उन्हें जरूरी रोजगार अधिकार देने की भी मांग की. ध्यान रखने वाली बात यह है कि एच-1बी वीजा का प्रयोग ज्यादातर आईटी प्रोफेशनल्स करते हैं.देखे वीडियो\nकॉरपोरेट टैक्स पर छूट की घोषणा से बाजार गुलजार, सेंसेक्स में 1600 अंकों का उछाल